title: Édouard Glissant

text: Glissant on opiskellut Sorbonnessa historiaa ja filosofiaa ja etnografiaa Musée de l'Homme ja väitellyt tohtoriksi. Hän perusti 1959 separastistisen puolueen ja joutui lähtemään kotisaareltaan maanpakoon vuosiksi 1959–1965. Hän palasi Martiniquelle 1965 ja perusti martiniquelaisuuden tutkimuslaitoksen ja yhteiskuntatieteisiin keskittyvän aikakakausijulkaisun "Acoma". Hän asui osan aikaa Martiniquella, Pariisissa ja New Yorkissa, jossa hän oli ranskankielisen kirjallisuuden vieraileva professori City University of New Yorkissa vuodesta 1995. Tammikuussa 2006 Jacques Chirac pyysi Edouard Glissantia johtajaksi uuteen kulttuurikeskukseen, joka on omistettu orjakaupan historialle.


title: Samuli Heimonen

text:
Henri Samuli Heimonen (s. 26. marraskuuta 1975 Saarijärvi) on suomalainen kuvataiteilija.
Samuli Heimonen syntyi opistoupseeri Urpo Heimosen ja mielisairaanhoitajan Arja Kortemäen perheeseen. Hänen puolisonsa vuodesta 2000 on Liina Kuusela. Heillä on kaksi lasta: Oiva ja Tenho. Ylioppilaaksi Heimonen tuli 1994 ja valmistui taiteiden maisteriksi Taideteollisesta korkeakoulusta vuonna 2002. Hän opiskeli taidekasvatusta. Oriveden Opiston kuvataidelinjan johtaja Heimonen oli 2004–2007. Heimonen asuu nykyään Jyväskylässä.


title: Samuli Heimonen

text: Heimonen piti ensimmäisen yksityisnäyttelynsä vuonna 2000 ja on osallistunut yhteisnäyttelyihin vuodesta 1998 lähtien. Vuonna 2008 Heimosen teoksista oli kaksi suurta näyttelyä, Tampereen taidemuseossa ja Helsingin Taidemuseo Meilahdessa. Heimosen suurikokoisissa esittävissä maalauksissa esiintyy usein eläinhahmoja ja rakennelmia. Monesti ne toimivat myös kaksoiskuvina niin, että läheltä katsoen huomio kiinnittyy eri asioihin kuin kauempana. Heimonen julkaisi maalauksistaan kirjan "Armi kiittää" vuonna 2010. Heimonen valittiin vuoden nuoreksi taiteilijaksi 2008. Tapperien Taideseuran mitalin hän sai 2003.


title: Cressida Cowell

text: Cressida Cowell (s. 15. huhtikuuta 1966) on brittiläinen lastenkirjailija ja kuvittaja. Hän on kirjoittanut 12-osaisen "Näin koulutat lohikäärmeesi" -sarjan ("How to Train Your Dragon", 2003–2015).


title: Cressida Cowell

text: Cowell on opiskellut kirjallisuutta ja graafista suunnittelua. Hän asuu Lontoossa puolisonsa kanssa. Heillä on kaksi tytärtä ja poika.


title: Aeron Clement

text: Aeron Clement (1936–1989) oli yhdysvaltalainen kirjailija. Hänet tunnetaan eläinfantasiasta "Kylmät kuut" (1987). Kirjan pääosassa ovat mäyrät.


title: Aristide Maillol

text: Aristide Maillol (8. joulukuuta 1861 – 27. syyskuuta 1944) oli ranskalainen kuvanveistäjä, taidemaalari ja graafikko.


title: Aristide Maillol

text: Aristide Maillol oli syntyperältään katalaani. Hän toimi aluksi kuvakudosten tekijänä ja taidemaalarina, kunnes 40-vuotiaana keskittyi kuvanveistoon. Hänen työnsä keskeinen aihe oli naisvartalo, jota hän kuvasi klassiseen henkeen. Maillol'n naisveistoksille tyypillistä ovat vankat raajat ja paksut nilkat.Auguste Rodin tuki Maillol'ta hänen uransa alussa. Maillol'n figuratiivinen kuvakieli oli kansainvälisen kuvanveiston esikuvana toisen maailmansodan loppuun asti, kun kuvanveistotaiteessa siirryttiin kohti klassismia.


title: Aristide Maillol

text: Maillol kuoli liikenneonnettomuudessa 82-vuotiaana.


title: Mikko Peltola

text: Mikko Peltola on seuraavien henkilöiden nimi:


title: Mikko Peltola (toimittaja)

text: Mikko Peltola on porilainen toimittaja ja viestintäalan yrittäjä. Mikko Peltola on ollut myös kirjoittamassa ruokakirjaa WSOY/Johnny Knigalle sekä musiikkikirjaa Like Kustannukselle.


title: Ludwig Thuille

text: Ludwig Thuille (30. marraskuuta 1861 – 5. helmikuuta 1907) oli saksalainen säveltäjä. Hänet muistetaan varsinkin hänen sekstetistään pianolle ja puhaltimille, vaikka hän oli myös oopperasäveltäjä.


title: Ludwig Thuille

text: Thuille opiskeli muiden muassa Josef Rheinbergerin johdolla. Hänestä itsestään tuli myöhemmin huomattava pedagogi, joka opetti Hermann Abendrothin ja Ernest Blochin kaltaisia musiikin merkkihenkilöitä.


title: Ludwig Thuille

text: Thuille tunsi Richard Straussin nuoruudestaan, ja ystävyys jatkui Thuillen ennenaikaiseen kuolemaan saakka. 45-vuotiaan säveltäjän elämä päättyi Münchenissä helmikuussa 1907.


title: Viola Elo

text: Viola Elo (s. 1948) on espoolainen opettaja ja kirjailija. Elo on opiskellut kotimaista kirjallisuutta, viestintää, kasvatustiedettä ja sosiaalipolitiikkaa. Hän on julkaissut muun muassa nuortenkirjat "Oliks maailma ennen mua" (1991) ja "Rosa ja sen pikkusisaret" (1995). Hänen novellejaan on ilmestynyt eri valikoimissa.


title: Kenno

text: Kenno on päältä tai edestä avoin lokero. Kenno-sana voi viitata johonkin seuraavista:


title: Herbert Vianna

text: Herbert Lemos de Sousa Vianna (s. 4. toukokuuta 1961) on brasilialainen laulaja-lauluntekijä ja kitaristi. Hän on tullut tunnetuksi työstään jo 1970-luvun lopussa perustetussa rockyhtyeessä Os Paralamas do Sucesso.


title: Herbert Vianna

text: Vianna joutui 4. helmikuuta 2001 vakavaan lento-onnettomuuteen, jossa hänen puolisonsa Lucy sai surmansa. Muusikko itse vietti yli kuukauden sairaalassa ja päätyi pyörätuoliin.


title: Herbert Vianna

text: Vianna on onnettomuuden jälkeen jatkanut uraansa ja levyttänyt yhtyeensä kanssa albumeja. Hän on kirjoittanut lauluja myös muille esiintyjille.


title: Kivilaakeri

text: Kivilaakeria käytetään muun muassa hienomekaanisissa kojeissa esimerkiksi kelloissa ja mittareissa. Kivilaakeri on herkkä laakeri, joka perustuu teräsakselin kärjen tai tapin ja laakeriaineena olevan synteettisen jalokiven, rubiinin tai safiirin, välisen kitkan pienuuteen.


title: Aimo Viherluoto

text: Aimo Viherluoto (1911 - 1956) oli suomalainen Turussa asunut novellikirjailija ja iskelmäsanoittaja, joka käytti nimimerkkiä Harry Etelä. Hänen veljensä oli iskelmäsäveltäjä Pentti Viherluoto.


title: Aimo Viherluoto

text: Viherluodon veljesten vanhemmat Kaarlo ja Fanny Wiherluoto kuolivat espanjantautiin 1921. Viherluodot asuivat talvet puutalon hellahuoneessa Turun Portsan kaupunginosassa ja kesät he viettivät Ruissalon saarella "Metsola"-nimisessä kesämökissä jonka Viherluodon vanhemmat olivat ostaneet 1915.


title: Aimo Viherluoto

text: Aimo Viherluoto kirjoitti nimellä Harry Etelä kauhunovelleja "Seikkailujen maailma" -lehteen. "Kauhujen salakammio" -kirjassa on julkaistu uudestaan Etelän kauhunovellituotanto vuosilta 1937–1940. Mukana ovat Pentti Viherluodon alkuperäiset kuvitukset.


title: Aimo Viherluoto

text: Viherluoto kirjoitti seikkailu-, kauhu- ja jännityskertomuksia lisäksi muun muassa Isku-lehteen ja Turun Sanomiin käyttäen nimimerkkejä "Harry Etelä", "Esmond Blake" ja "Timo Haukkala". Hän oli myös innokas elokuvaharrastaja, oli mukana turkulaisten Kivimäen veljesten elokuvatuotannossa ja kirjoitti elokuva-alan lehtiin nimimerkeillä "Filmikärpänen" ja "Harry". Aimo Viherluodon elokuva-aiheinen kokoelma on nykyisin Turun maakunta-arkistossa Turun elokuvakerhon arkistojen yhteydessä. Kokoelma sisältää elokuva-alan lehtiä, elokuva-aiheisia lehtileikkeitä, filmitähtien valokuvia, elokuva-arvosteluja sekä yhden Viherluodon tekemän elokuvakäsikirjoituksen.


title: Aimo Viherluoto

text: Aimo Viherluoto sanoitti nimimerkillä "Harry Etelä" veljensä Pentti Viherluodon säveltämiä iskelmiä kuten "Aamu Airistolla", "Puhelinlangat laulaa", "Punaiset lehdet" ja "Musta ruusu". Hän sanoitti myös muiden iskelmäsäveltäjien kappaleita sekä sävelsi itse iskelmiä nimimerkillä "Elmo Terä".


title: Aimo Viherluoto

text: Aimo Viherluoto kuoli 44-vuotiaana Turussa aivokasvaimeen.


title: Paula Toller

text: Paula Toller Amora (s. 23. elokuuta 1962) on brasilialainen pop-/rockmuusikko. Vaikka hän nousi maineeseen Kid Abelha -yhtyeen laulajana, hän on myös sooloartisti.


title: Paula Toller

text: Albumit, jotka Toller on tähän mennessä julkaissut Kid Abelhan ulkopuolella, ovat "Paula Toller" (1998) ja "SóNós" (2007).


title: Paula Weishoff

text: Paula Jo Weishoff (s. 1. toukokuuta 1962) on yhdysvaltalainen lentopalloilija. Hän voitti maajoukkueen jäsenenä olympiahopeaa Los Angelesissa 1984 ja -pronssia Barcelonassa 1992.


title: Paula Weishoff

text: West Torrance High Schoolista vuonna 1980 valmistunut Weishoff kelpuutettiin Volleyball Hall of Fameen vuonna 1998.


title: Päivi Honkapää

text: Päivi Honkapää (s. 1971) on joutsalainen kirjailija, jonka esikoisteos, fantasiaromaani "Viides tuuli", julkaistiin vuonna 2007 WSOY:n kustantamana. "Viides tuuli" voitti vuonna 2008 Tiiliskivi- ja Kuvastaja-palkinnot. Tiiliskivi-raati kiitteli teosta sen runollisesta ja selkeästä kielestä ja kyvystä puhutella erilaisia lukijoita. Honkapää on työtön.


title: Päivi Honkapää

text: Honkapää on myös kirjoittanut kirjat Meren Alku sekä Taivaan Paino.


title: Ҁ

text: Ҁ (ҁ) eli koppa on kyrillinen kirjain, jota käytettiin muinaisessa kyrillisessä aakkostossa. Se pohjautuu muinaiseen kreikkalaisesta kirjaimeen Ϙ, koppa. Kirjaimella ei ollut äännearvoa, vaan sitä käytettiin ainoastaan luvun 90 merkkinä. Jo varhain tämä tehtävä kuitenkin siirtyi kirjaimelle Ч. Nykyisten kielten aakkostossa merkkiä ei esiinny.


title: Milton Wynants

text: Milton Ariel Wynants Vázquez (s. 29. maaliskuuta 1971) on uruguaylainen ratapyöräilijä, joka saavutti pisteajon olympiahopeaa Sydneystä 2000. Hän saavutti pisteajosta myös hopeaa vuoden 1995 Pan-Amerikan kisoista ja pronssia vuonna 1999.


title: Colin Greenland

text: Colin Greenland (s. 1954) on englantilainen kirjailija ja kirjallisuudentutkija. Hän asuu Cambridgessa yhdessä puolisonsa Susanna Clarken kanssa Häneltä on ilmestynyt suomeksi v. 1996 romaani "Harmin tiellä" (Harm's Way, 1993. Suom. Leena Peltonen, kust. Loki-kirjat).


title: Go to Sleep

text:
"Go To Sleep. (Little Man Being Erased.)" on englantilaisen alternative rock -yhtyeen Radioheadin kappale, joka julkaistiin toisena singlenä yhtyeen kuudennelta albumilta "Hail to the Thief" vuonna 2003. Kappale on tunnettu tahtilajistaan, joka on 10/4.
Kappaleen musiikkivideon ohjasi Alex Rutterford. Video on tietokoneanimaatio, jossa kukkiva punainen ruusu heiluu tuulessa, sitten kuvaan tulee Thom Yorke, joka istuu puiston penkillä laulaen. Hän laulaa samalla kun liikemiehet ja -naiset kävelevät nopeasti ohitse. Videon keskivaiheilla rakennukset alkavat yhtäkkisesti tuhoutua kappaleisiin ja myöhemmin ne kokoavat itse itsensä takaisin kokoon, mutta niiden tyyli on muuttunut klassisesta moderniin arkkitehtuuriin. Lopussa kuvataan taas ruusua, joka on nyt mennyt nupulle.


title: Frances Hardinge

text: Frances Hardinge (s. 1973) on englantilainen kirjailija. Häneltä on suomennettu nuortenfantasia "Kärpästyttö" (2005). Teos sai Branford Boase Awardin 2006 ja School Library Journal Best Book Awardin.


title: Altti Uhlenius

text: Arno Altti Aleksander Uhlenius (s. 1976 Järvenpää) on suomalainen muusikko ja säveltäjä. Hän on säveltänyt ja sovittanut teatterimusiikkia, lastenmusiikkia ja populaarimusiikkia. Hän on kitaristi, mutta soittaa myös bassoa, rumpuja ja koskettimia. Uhlenius on myös laulaja, ja hänen ensimmäinen levytyksensä laulajana on ”Pilvet karkaa - niin minäkin” (säv. Jani Uhlenius, san. Jarkko Laine).


title: Altti Uhlenius

text: Teatterisävellyksiä Altti Uhlenius on tehnyt muun muassa Järvenpään teatterin produktioihin "Kuka pelkää Virginia Woolfia ," "Saiturin joulu", "Lokki," "Viettelyksen Vaunu ja Niskavuoren Heta ," Keski-Uudenmaan teatterin (KUT) näytelmiin "Piina," "Sirkuspelle Hermanni, Rikos ja rangaistus" ja Kansallisteatterin esityksiin "Vuosisadan rakkaustarinat ja Aikaero".


title: Altti Uhlenius

text: Uhlenius on toiminut useana kesänä myös Keski-Uudenmaan teatterin (KUT) kesänäyttämön, Krapin kesäteatterin, sekä Järvenpään teatterin musikaalien, näytelmien ja revyiden kapellimestarina, mm. musikaaleissa "Sävel Virta, sanat Ola" (Keski-Uudenmaan teatteri 2000), "Grease" (Järvenpään teatteri 2002), Vaimoke (Keski-Uudenmaan teatteri 2006), "Piukat paikat" (Järvenpään teatteri 2008), "Rock-ooppera Tommy" (Peacock, Linnanmäki 2009) ja "Evita" (Järvenpään teatteri 2012).


title: Altti Uhlenius

text: Altti Uhlenius on soittanut pitkään kokoonpanossa "Erja Uitto & Uhlenius" -band (Erja Uitto, laulu; Petri Puolitaival, tenorisaksofoni ja laulu; Jani Uhlenius, piano; Altti Uhlenius, kitara ja laulu; Harri Virtamo, kontrabasso; Raine Kokkinen, rummut). Yhtye on yli kymmenen vuotta esiintynyt säännöllisesti muun muassa helsinkiläisessä jazzravintola Storyvillessa. Uhlenius on toiminut myös kitaristina orkestereissa The Sentimeters, "Saunabadh", "Petri Liski & Muukalaislegioona", "Petri Liski & Pelimiehet, "Ilkka ja Pertti Koivula ja Todistajat", "Sierra" -band, "Timeline", "Who the hell", "Lakeside Allstars", ja lukuisissa freelancer- ja sessiokokoonpanoissa."


title: Altti Uhlenius

text: Altti Uhleniuksen isä on muusikko Jani Uhlenius.


title: Lambda-anturi

text: Lambda-anturi on happitunnistin, joka on sijoitettu pakoputken alkuun. Se on yksi moottorinohjausjärjestelmän keskeinen osa. Se mittaa pakokaasun jäännöshapen määrää ja välittää siitä tiedon moottorinohjausjärjestelmälle, joka osaa muuttaa ilman ja polttoaineen seoksen moottorille sopivaksi. Toimiakseen oikein anturi vaatii korkean lämpötilan. Lambda-anturi on yleistynyt katalysaattorin mukana, ja se on tärkeä esimerkiksi typen oksidien määrän vähentämisessä. Lambda-anturi parantaa myös moottorin hyötysuhdetta. Kapeakaistaiset lambda-anturit perustuvat joko zirkoniumdioksidin ZrO tai titaanidioksidin TiO sähköisiin puolijohteisiin. Nämä anturityypit toimivat kuitenkin eri tavalla, eivätkä ne ole keskenään vaihtokelpoisia. On myös laajakaistaisia lambda-antureita, jotka niinikään perustuvat zirkoniumdioksidin käyttöön.


title: Lambda-anturi

text:
Lambda-anturia käytetään myös mm. voimalaitoksissa ja pienemmissäkin lämminvesi- ja höyrykattiloissa palamisilman määrän säätöön. Savukaasujen poistoon sijoitettu anturi antaa polttimen tai polttimien ohjaukselle jatkuvasti tiedon palamisprosessin todellisesta ilmakertoimesta jolloin automatiikka osaa korjata sen oikealle tasolle. Perinteisesti polton ilmakerroin on nostettu säätöjä tehtäessä "varmasti riittäväksi", lambdaa jatkuvasti tarkkailemalla voidaan ilmamäärää pienentää jolloin kattilan häviöt pienenevät ja hyötysuhde paranee kattilan läpi menevän ilmamäärän pienetessä ja vähentäessä savukaasuhäviöitä.
Kreikkalaista kirjainta "lambda" (λ) käytetään merkitsemään normalisoitua ilman ja polttoaineen seoksen suhdetta.


title: Lambda-anturi

text:
Lambda-antureita on nykyään monen tyyppisiä eri käyttötarkoitusten mukaan. Enimmäkseen ne pohjautuvat zirkoniumdioksidiin, mutta niitäkin on monen tyyppisiä. Zirkoniumdioksidiin pohjautuvat lambda-anturit ovat itsessään korkean impedanssin (heikkovirtaisia) jännitelähteitä. Titaanidioksidia hyödyntävät lambda-anturit ovat harvinaisia.
Boschin alkuperäinen lambda-anturi vuodelta 1976 muistuttaa muodoltaan sormustinta suojaputken sisällä. Siinä on lämmittämätön zirkoniumdioksidielementti. Toimiakseen oikein sen tulee lämmetä vähintään 300 °C lämpötilaan.
Tämä lambda-anturi muistuttaa rakenteeltaan pakokaasulämmitteistä anturia, mutta lisäksi siinä on lämmitysvastus, jonka avulla huolehditaan anturin pysymisestä oikeassa käyttölämpötilassa. Vastuslämmityksen ansiosta päästöt kylmäkäynnistyksen ja tyhjäkäynnin aikana vähenevät.
Titaanidioksidiin perustuva lambda-anturi on myös vastuslämmitteinen. Se näkyy moottorinohjauselektroniikalle muuttuvana resistanssina. Pakokaasun happipitoisuus lisää titaanidioksidielementin resistanssia jyrkästi. Titaanidioksidianturilla on joitain erityisiä ominaisuuksia, jotka erottavat sen muista. Se sietää hyvin lyijyttymistä, millä oli merkitystä lyijyllisen bensiinin aikana. Se on myös nopeampi kuin zirkoniumdioksidiin pohjautuva anturi. Mielenkiinto tämäntyyppisiin lambda-antureihin ei ole laantunut.
Tämäntyyppinen litteä anturi on kevyempi ja lämpenee nopeammin kuin aikaisemmat zirkoniumdioksidianturit. Se on myös aiempiin malleihin verrattuna vähemmän herkkä likaantumiselle.
Aiemmat lambda-anturien mallit ovat jyrkkiä toiminnaltaan pisteen λ = 1 ympäristössä, mistä syystä niitä onkin luonnehdittu digitaalisiksi. Ne ilmaisevat seoksen olevan joko rikas tai laiha. Moottorin säädössä on enemmän hyötyä anturista, joka mittaa pakokaasun happipitoisuutta laajemmalla alueella, mistä syystä sellaista anturia kutsutaan laajakaistaiseksi. Laajakaistainen anturi on rakenteeltaan monimutkaisempi kuin aiemmat anturimallit, mutta perustuu edelleen zirkoniumdioksidiin. Tämäntyyppiset lambda-anturit ovat tulleet välttämättömiksi pakokaasunormien tiukentuessa.


title: Kateřina Holubcová

text: Kateřina Holubcová (s. 28. kesäkuuta 1976 Ústí nad Labem) on tšekkiläinen ampumahiihtäjä, maailmanmestari.


title: Kateřina Holubcová

text: Holubcová aloitti ampumahiihdon harrastamisen vuonna 1989 ja debytoi maailmancupissa kaudella 1994–1995. Hän osallistui ensimmäisen kerran arvokisoihin MM-kilpailuissa 1996. Hän osallistui olympialaisiin kolme kertaa: Naganoon 1998, Salt Lake Cityyn 2002 ja Torinoon 2006, parhaana sijoituksenaan viestin kuudes tila Naganon kisoista 1998.


title: Kateřina Holubcová

text: Hanti-Mansijsk MM-kilpailuissa 2003 Holubcová saavutti kultaa normaalimatkalla. Ampumapaikat ilman sakkominuutteja selvittänyt Holubcová kukisti yhden sakkominuutin ensimmäiseltä pystypaikalta ampuneen, hopealle yltäneen Olena Zubrylovan 8 sekunnilla – pronssimitalisti Gunn Margit Andreassen selvitti myös ammunnan ilman sakkominuutteja häviten Holubcoválle 37,5 sekuntia. Sprintissä hän saavutti pronssia nolla-ammunnalla Sylvie Becaertin ja Olena Petrovan jälkeen. Samoissa kilpailuissa hän sijoittui myös takaa-ajossa kahdeksanneksi, yhteislähdössä viidenneksi.


title: Kateřina Holubcová

text: Hanti-Mansijskin kultamitalihiihto on myös Holubcován ainoa osakilpailuvoitto maailmancupissa. MM-kisojen kahden mitalisijan lisäksi hän ylti maailmancupin kilpailuissa palkintokorokkeelle kolme kertaa. Hän sijoittui kauden 2002–2003 kokonaispisteissä kahdeksanneksi. Hän lopetti kilpailu-uransa kauteen 2005–2006.


title: Remote Control Records

text: Remote Control Records on australialainen levy-yhtiö, jonka perustivat Harvey Saward ja Steve Cross alkuvuodesta 2001.


title: Remote Control Records

text: Beggars Banquet, Dot Dash Recordings, 4AD, Matador Records, Too Pure, XL Recordings, Unstable Ape Records, Dot Dash ja Nervous Jerk.


title: Lumilautakrossi

text: Lumilautakrossi on lumilautalaji, jossa kilpailijaryhmä, jossa on usein neljä kilpailijaa, lähtee samaan aikaan rinteeseen tehdyn radan yläpäästä, ja se, joka tulee maaliin ensimmäisenä, voittaa. Radan korkeuseron pitää olla 100-240 metriä ja rinteen kaltevuuden 15-18 astetta.


title: Lumilautakrossi

text: Skicrossia lumilaudoilla vastaavassa lajissa on usein melko kapea rata, jossa on kallistettuja käännöksiä, loivia hyppyreitä, pudotuksia ja jyrkkiä laskuja. Ei ole epätavallista, että kilpailijat törmäävät toisiinsa.


title: Lumilautakrossi

text: Lumilautakrossi oli ensimmäistä kertaa olympialaisissa Torinossa 2006.


title: W12-moottori

text: W12-moottori on muun muassa Volkswagenin käyttämä suurikokoinen mäntämoottori. Yleensä 12-sylinterinen moottori on V:n mallinen, jolloin asennusta rajoittaa moottorin pituus. Volkswagen ratkaisi ongelman asettamalla sylinterit W:n muotoon jolloin moottori on melkein neliön muotoinen ja hyvin kompakti iskutilavuuteensa nähden (6 l). Käytännössä se on kahden pienikulmaisen V-moottorin yhdistelmä jossa on vain kaksi sylinterinkantta ja yksi kampiakseli. Ensimmäistä kertaa yhtiö esitteli kehittämäänsä moottoria vuonna 2001 Tokion autonäyttelyssä asennettuna keskimoottoriseen superautoon. Moottoria on käytetty Volkswagenin, Audin ja Bentleyn huippumalleissa.


title: W12-moottori

text: Varhaisempi toteutus W12 -moottorista oli Napierin "Napier Lion" -lentokonemoottori vuodelta 1917. Myös Formula 1 -autoissa on testattu W12 -moottoreita 1980-luvun lopulla. Life-talli yritti osallistua kaudelle 1990 Ernesto Vitan suunnittelemalla W12 -moottorilla, mutta se osoittautui epäluotettavaksi eivätkä tallin kuljettajat Gary Brabham ja Bruno Giacomelli koskaan läpäisseet aika-ajojen esikarsintoja. Life käytti moottoria USA:n GP:stä Italian GP:hen asti, kunnes vaihtoi tilalle Juddin valmistaman moottorin.


title: Tukholman kaupunginteatteri

text: Tukholman kaupunginteatteri () on Tukholman kaupungin ylläpitämä laitosteatteri, joka on yleisömääriltään Ruotsin suurin. Teatteri perustettiin vuonna 1956, mutta ensimmäinen näytäntökausi toteutui vasta syksyllä 1960. Aluksi teatteri sijaitsi väliaikaisissa tiloissa "Folkets hus" -rakennuksessa kaupungin pohjoisella rautatientorilla ("Norra Bantorget"). Väliaikaistilat olivat kuitenkin lopulta käytössä melkein 30 vuoden ajan, kunnes vuonna 1990 teatteri sai uudet näyttämötilat Sergelin torin varrelta. Teatterin päänäyttämöt sijaitsevat siten nykyisin aivan Tukholman keskustassa, tunnetussa Kulturhuset-kulttuuritalossa.


title: Tukholman kaupunginteatteri

text: Vuonna 2005 Tukholman kaupunginteatterin yleisömäärä oli yhteensä noin 450 000. Tukholman toiseksi suurin teatteri, Kuninkaallinen draamateatteri, jää yleisömäärissä selvästi jälkeen vuotuisilla alle 300 000:n kävijämäärillään. Kaupunginteatteri tuottaa vuosittain 30–40 näyttämöteosta, joita esitetään yhdeksällä eri näyttämöllä. Teatterin henkilökuntaan kuuluu monia suosittuja ruotsalaisnäyttelijöitä. Kaupunginteatterin palveluksessa on yhteensä noin 100 näyttelijää ja taiteellista henkilökuntaa yhteensä noin 140 henkeä.


title: Encyclopaedia of Chess Openings

text: ECO-koodisto (engl. "The Encyclopaedia of Chess Openings") on shakkiavausten luokittelutapa. Siinä avaukset jaetaan viiteen osaan (A-E), jotka on jaettu edelleen numerokoodeihin. Siirrot on otettu sadoistatuhansista mestareiden peleistä.


title: Encyclopaedia of Chess Openings

text: ECO-koodistoa on julkaissut sen luomisesta asti serbialainen yhtiö Šahovski informator.


title: Encyclopaedia of Chess Openings

text: Koodisto on nykyään tarjolla myös monessa paikassa Internetissä.


title: Japanin maantiede

text: Yli kolmesta tuhannesta saaresta koostuva Japani sijaitsee Itä-Aasiassa Tyynenmeren rannikolla. Maan tärkeimmät saaret pohjoisesta etelään ovat Hokkaidō, Honshū (pääsaari), Shikoku ja Kyūshū. Ryūkyūsaaret, joihin kuuluu myös Okinawa, sijaitsevat Kyūshūn eteläpuolella ulottuen yli tuhannen kilometrin päähän lähes Taiwanille saakka. Maan kokonaispinta-ala on 377 835 neliökilometriä, josta noin 75–80 prosenttia on vuoristoa ja lähes yhtä suuri osa on metsien peitossa. Koska suuri osa maan alueesta on soveltumatonta asutuksen, maatalouden tai teollisuuden käyttöön jyrkkien korkeuserojen, ilmaston ja maanjäristysten aiheuttaman maanvyöryriskin vuoksi, Japanin alavilla rannikkoalueilla väestötiheys on erittäin suuri. Maa on yksi maailman tiheimmin asutuista.


title: Japanin maantiede

text: Japanilla on rannikkoa yhteensä 29 751 kilometriä. Sitä ympäröivät meret ovat: Filippiinienmeri etelässä, Tyynimeri idässä, Ohotanmeri pohjoisessa, Japaninmeri lännessä ja Itä-Kiinan meri lounaassa. Maa sijaitsee tuliperäisellä ja maanjäristysherkällä alueella "Tyynenmeren tulirenkaan" varrella kolmen mannerlaatan yhtymäkohdassa. Alueella on yhteensä noin 160 tulivuorta, joista kolmasosa on aktiivisia. Japanissa on jatkuvasti pieniä maanjäristyksiä ja suurempia, tuhoisia maanjäristyksiä useita kertoja vuosisadassa. Maanjäristykset johtavat usein tsunameihin. Edelliset vakavat maanjäristykset olivat Tōhokun maanjäristys vuonna 2011, Chūetsun maanjäristys vuonna 2004 ja Kōben maanjäristys vuonna 1995. Myös kuumat lähteet ovat yleisiä, ja monet niistä ovat kehittyneet lomakohteiksi.


title: Japanin maantiede

text: Japani sijaitsee pääosin lauhkealla vyöhykkeellä, ja maassa on neljä vuodenaikaa – viisi, jos sadekausi lasketaan mukaan. Japanin saariston pituuden ja vaihtelevan pinnanmuodostuksen vuoksi maan ilmasto on kuitenkin hyvin monimuotoinen. Pohjoisessa talvet ovat pitkiä ja lunta voi sataa runsaastikin, kun taas eteläisimmillä saarilla ilmasto on jo subtrooppinen. Talvisin kylmä ja kuiva tuuli puhaltaa Siperiasta Japaninmerelle ja kohdatessaan Tyynenmeren lämpimän ilmamassan tuo rankkoja lumisateita maan länsirannikolle. Kesällä vuorostaan kostea, Tyyneltämereltä puhaltava tuuli tuo Japaniin lämmintä ilmaa. Myöhäiskesällä ja syksyn alussa päiväntasaajan alueen trooppiset matalapaineet synnyttävät taifuuneja, jotka tuovat usein rankkasateita. Maa voidaan jakaa kuuteen toisistaan eroavaan ilmastovyöhykkeeseen: Japanin sadekausi alkaa Okinawalla aikaisin toukokuussa ja siirtyy asteittain pohjoiseen, kunnes se hajoaa Pohjois-Japanissa ennen saapumistaan Hokkaidōlle heinäkuun loppupuolella. Tokion alueella Honshūn saaren keskiosassa sadekausi kestää noin kuusi viikkoa: keskimääräinen alkamispäivä on 8. kesäkuuta ja loppumispäivä 20. heinäkuuta.


title: Japanin maantiede

text: Japanin saariston pituus on saanut, ilmaston tavoin, aikaan monipuolisen kasvillisuuden ja eläimistön. Japanissa elää noin 4 500 syntyperäistä kasvilajia. Lajien suureen määrään ovat vaikuttaneet erityisesti lämpötilojen suuri vaihtelu ja suuret sademäärät. Japanin kasvillisuus voidaan jakaa viiteen vyöhykkeeseen: subtrooppinen alue eteläisimmillä saarilla, lämmin ikivihreiden lehtipuumetsien alue pääsaarten eteläosissa, viileä lehtipuumetsien alue Honshūn pohjois- ja Hokkaidōn eteläosassa, subalpiininen vyöhyke Keski- ja Pohjois-Hokkaidōlla sekä alpiininen vyöhyke Honshūn ja Hokkaidōn vuoristoalueilla. Subtrooppisen alueen kasvillisuudella on yhteyksiä Malakan niemimaan lajistoon, kun taas maan keskiosien kasvillisuudella pikemminkin Koreaan ja Kiinaan. Japanin kasvilajisto on runsaan sadan vuoden aikana muuttunut suuresti paitsi kaupungistumisen, myös ihmisen Euroopasta ja Pohjois-Amerikasta tuomien tulokaslajien vuoksi: Meiji-kaudelta lähtien maahan on tuotu arviolta 200–500 kasvilajia.


title: Japanin maantiede

text: Japanin eläimistö koostuu suurelta osin Kiinasta ja Koreasta saapuneista lauhkean vyöhykkeen lajeista, mutta myös Kaakkois-Aasian subtrooppisista ja Siperian subarktisista lajeista. Koska esihistoriansa aikana Japanin saaristo on ollut vuoroin erossa manner-Aasiasta ja vuoroin yhdessä sen kanssa, eläinlajien muuttohistoria alueelle on monimutkainen. Japanissa elää joitakin endeemisiä lajeja, kuten japaninmakaki ja japaninjättisalamanteri; Ryūkyū-saarten lajistoon kuuluu vuorostaan joitakin "eläviä fossiileja", kuten iriomotenkissa. Tiheästä asutuksesta huolimatta suuria maanisäkkäitä elää Japanin vuoristoalueilla suhteellisen paljon. Niihin kuuluvat muun muassa karhut, villisiat, supikoirat, ketut ja peurat. Lintulajeja Japanin alueella elää noin 600; maa sijaitsee merkittävällä lintujen muuttoreitillä. Maan rikas merilajisto, johon kuuluu lukuisten kala- ja äyriäislajien lisäksi pyöriäisiä, valaita ja delfiinejä, on suureksi osaksi kylmän ja lämpimän merivirran kohtaamisen ansiota Japanin lähialueilla.


title: Malcolm Morley

text: Malcolm Morley (7. kesäkuuta 1931 – 2. kesäkuuta 2018) oli Yhdysvaltoihin siirtynyt alkujaan brittiläinen taidemaalari. Hän opiskeli 1950-luvulla Lontoon Royal College of Artissa.


title: Malcolm Morley

text: Morley tunnetaan fotorealistina, mutta hän aloitti abstraktina maalarina. Hän maalasi välillä esittäviä aiheita jakaen ne ei-esittäviin rasterimaisiin pintoihin, joita hän maalasi toisinaan ylösalaisin. Maalaustapahtumat joskus performanssin kaltaisia, ja lopputulos vähemmän tärkeä kuin esitys. Aiheina oli usein kuvia katunäkymistä tai vastaavista, sekä taidekuvajäljennöksiä.


title: Malcolm Morley

text: Hän alkoi tehdä fotorealistisempia maalauksia tutustuttuaan Andy Warholiin ja Roy Lichtensteiniin. Hän siirtyi välillä ekpressionistisempaan tyyliin, mutta palasi 1990-luvulla entistä tarkempaan fotorealismiin, tehden usein suuria maalauksia lentokoneiden pienoismalleista.


title: Malcolm Morley

text: Morleylle myönnettiin vuonna 1984 Turner-palkinto.


title: Richard Estes

text: Richard Estes (14. toukokuuta 1932 Kewanee, Illinois) on yhdysvaltalainen kuvataiteilija, joka on saavuttanut mainetta fotorealistisilla maalauksillaan.


title: Richard Estes

text: Estes opiskeli taidealaa Chicagossa ("School of the Art Institute") ja aloitti työnsä täyspäiväisenä taidemaalarina 1960-luvulla.


title: Shūgo Oshinari

text: Shūgo Oshinari (s. 5. maaliskuuta 1981) on japanilainen näyttelijä. Hän on esiintynyt muiden muassa elokuvissa "All About Lily Chou-Chou" (2001) ja "" (2003).


title: Shūgo Oshinari

text: Oshinari on nähty lisäksi laulaja Kumi Kōdan musiikkivideoilla "You", "Lies", "Feel" ja "Someday".


title: Notodden

text: Notodden on kaupunki Norjan eteläosassa Telemarkin läänissä. Tammikuussa 2013 tehdyn väestönlaskennan mukaan kunnassa oli 12 497 asukasta. Pinta-alaltaan Notodden on 914 neliökilometriä ja väestötiheys on 14 as./km².


title: Suomihuiput

text: Suomihuiput (joissakin yhteyksissä myös nimellä 20 hittiä) on EMI Finland -levy-yhtiön julkaisema kokoelmalevysarja. Siihen kuuluu niin iskelmä- ja popmusiikkia, kuin lastenmusiikkiakin.


title: Thomson

text: Thomson voi tarkoittaa seuraavia asioia:


title: Mieskuoro

text: Mieskuoro on miehistä koostuva kokoonpano, jossa on yleensä neljä eri ääntä eli stemmaa; ensimmäinen tenori, toinen tenori, ensimmäinen basso ja toinen basso. Kuoro voi laulaa orkesterin säestyksellä tai ilman orkesteria (a cappella).


title: Mieskuoro

text: Tunnettuja suomalaisia mieskuoroja ovat muun muassa Mieskuoro Huutajat ja Seminaarinmäen mieslaulajat, jotka molemmat tunnetaan persoonallisesta esiintymistavastaan. Suomen tunnetuin mieskuoro lienee kuitenkin Ylioppilaskunnan Laulajat eli YL.


title: Mieskuoro

text: Suomen vanhin mieskuoro on Helsingin Yliopiston yhteydessä toimiva Akademiska Sångföreningen, joka perustettiin vuonna 1838 nimellä Akademiska Sångsällskapet. Vanhin suomenkielinen mieskuoro on aikoinaan AS:n entisistä suomenmielisistä jäsenistä perustettu YL, jonka P. J. Hannikainen perusti 1883. Muista perinteikkäisistä mieskuoroista voidaan mainita mm. Viipurissa vuonna 1897 perustettu Viipurin Lauluveikot (joka siirtyi jatkosodan jälkeen toimimaan Helsinkiin) ja Mieskuoro Sirkat, jonka Hannikainen perusti Jyväskylässä 1899. Laulu-Miehet-mieskuoron perusti keväällä 1914 joukko entisiä Ylioppilaskunnan Laulajien ja Suomen Laulun mieskuoron laulajia. Samoihin aikoihin heräsi Turussa tarve perustaa suomenkielinen mieskuoro. Syksyllä 1914 aloitti toimintansa Mieskuoro Laulun Ystävät, joka piti ensikonserttinsa 21. helmikuuta 1915 Turun akatemiantalossa.


title: Mieskuoro

text: Suomalaisten mieskuorojen yhteenliittymänä toimii Suomen mieskuoroliitto, jolla on yhteensä 123 jäsenkuoroa.


title: Göteborgin kaupunginteatteri

text: Göteborgin kaupunginteatteri () on Ruotsin merkittävimpiä teattereita ja maan vanhin kaupunginteatteri. Teatteri aloitti toimintansa vuonna 1918.


title: Göteborgin kaupunginteatteri

text: Teatteri toimi aluksi vuonna 1916 valmistuneella "Lorensbergsteatern"-näyttämöllä, mutta siirtyi vuonna 1934 omaan uuteen teatteritaloon, joka sijaitsee Götaplatsen-torilla Göteborgin keskustassa. Rakennuksen suunnittelija oli arkkitehti "Carl Bergsten", joka antoi talon julkisivuille uusklassisen yleissävyn maustettuna ripauksella Art Decoa ja funktionalismia. Arvostelijoiden mukaan rakennus oli epäonnistunut sekoitus vanhentunutta ja uutta tyyliä. Talon sisätilat, erityisesti aulat ja portaikot, ovat kuitenkin saaneet kiitosta sekä yleisöltä että kriitikoilta. Teatteritalolle on tehty mittava peruskorjaus 2000-luvun vaihteessa, jossa muun muassa suuren näyttämön salin permantoa kohotettiin ja se yhdistettiin salin ensimmäiseen parveen. Samalla talon näyttämötekniikka uudistettiin kokonaan.


title: Göteborgin kaupunginteatteri

text: Teatterin suuren näyttämön saliin mahtuu peruskorjauksen jälkeen noin 600 katsojaa, ja samassa talossa on myös pienempi, 220-paikkainen "Studio"-näyttämö. Lisäksi kaupunginteatteriin kuuluu erillinen "Backa Teater"-näyttämö, joka toimii Lindholmenin kaupunginosassa Hisingenin saarella.


title: Göteborgin kaupunginteatteri

text: Teatterin taiteellisena johtajana on toiminut vuodesta 2006 lähtien ohjaaja-näyttelijä "Anna Takanen".


title: Jimi Sumén

text: Jouko Tapani ”Jimi” Sumén on suomalainen muusikko. Hän voitti yhtyeensä Dreamsin kanssa Rockin SM-kilpailut vuonna 1977 soittamalla Jimi Hendrix -covereita, muun muassa tämän sävellyksen ”Fire” sekä Hendrixin ensimmäisen hitin ”Hey Joe”.


title: Jimi Sumén

text: Hän aloitti futuristisella tyylillä jo ennen kuin futuristista tyylisuuntaa oli edes popmusiikkiin määritelty. Häntä pidettiinkin 1970-luvun lopulla Suomen David Bowiena, kun muutakaan määrittelyä ei ollut olemassa. Jimi Sumén oli kitaristina soolouransa ohella muun muassa Pelle Miljoona Oy:ssä, Maukka Perusjätkän live-kokoonpanossa sekä brittiläisessä Classix Nouveaux’ssa. 1980-luvulla hän tuotti useita levyjä. Hänen 1990-luvun tuotantonsa alkoi lähestyä jazzia, ja hän olikin kitaristina Edward Vesalan Sound & Fury -orkesterissa.


title: Jimi Sumén

text: Mauri ”Ming” Sumén on Jimi Suménin veli.


title: Sabine Lisicki

text: Sabine Lisicki (s. 22. syyskuuta 1989 Troisdorf) on saksalainen tennispelaaja. Parhaimmillaan hän on sijoittunut kaksinpelissä WTA-listan sijalle 12 toukokuussa 2012 ja nelinpelissä sijalle 35 huhtikuussa 2012.


title: Sabine Lisicki

text: Lisicki opiskeli Nick Bollettierin tennisakatemiassa Yhdysvalloissa. Hänet tunnetaan kovasta syötöstään. Hänellä onkin hallussaan kaikkien aikojen kovin syöttö, 210,8 kilometriä tunnissa.


title: Sabine Lisicki

text: Lisicki eteni vuonna 2008 Australian avointen kolmannelle kierrokselle; hän voitti Dinara Safinan ja Marija Korittsevan, mutta hävisi Caroline Wozniackille. Hän on pelannut myös Fed Cupissa. Lokakuussa 2008 Lisicki pääsi ensimmäistä kertaa WTA-turnauksen finaaliin Taškent Openissa, mutta hävisi finaalin romanialaiselle Sorana Cîrstealle numeroin 2–6, 6–4, 7–6(4).


title: Sabine Lisicki

text: Uransa ensimmäisen WTA-turnausvoiton Lisicki saavutti huhtikuussa 2009 Charlestonin massakenttäturnauksessa. Kahdella ensimmäisellä kierroksella hän voitti Kanadan Marie-Eve Pelletierin ja Slovakian Lenka Wienerovan, molemmat suoraan kahdessa erässä. Kolmannella kierroksella hän voitti turnauksessa toiseksi sijoitetun Venus Williamsin eräluvuin 6–4, 7–6(5). Puolivälierissä hän voitti Venäjän Jelena Vesninan luvuin 6–4, 6–0, välierissä Ranskan Marion Bartolin 6–3, 6–1 ja loppuottelussa tanskalaisen Caroline Wozniackin 6–2, 6–4.


title: Sabine Lisicki

text: Wimbledonissa 2009 Lisicki eteni puolivälieriin. Hän voitti ensimmäisellä kierroksella Anna Tšakvetadzen ja toisella kierroksella Patricia Mayrin. Kolmannella kierroksella hän voitti viidenneksi sijoitetun Svetlana Kuznetsovan lukemin 6–2, 7–5. Neljännellä kierroksella hän voitti yhdeksänneksi sijoitetun Caroline Wozniackin lukemin 6–4, 6–4. Puolivälierissä hän hävisi turnauksen ykkössijoitetulle Dinara Safinalle lukemin 7–6(5), 4–6, 1–6.


title: Sabine Lisicki

text: Ranskan avoimissa 2011 Lisicki voitti ensimmäisellä kierroksella Akgul Amanmuradovan. Toisella kierroksella hän hävisi Vera Zvonarjovalle. Lisicki johti kolmatta erää jo 5–2, mutta Zvonareva nousi otteluvoittoon voittamalla ratkaisevan erän 7–5. Ottelun lopussa Lisicki kärsi krampeista ja ottelun päätyttyä hänet jouduttiin viemään paareilla pois kentältä. Ranskan avointen jälkeen hän pelasi AEGON Classic -turnauksessa, jossa hän saavutti uransa toisen turnausvoittonsa. Välierissä hän voitti Peng Shuain ja loppuottelussa Daniela Hantuchován. Hän ei hävinnyt turnauksessa erääkään. Wimbledonissa 2011 villin kortin pääsarjaan saanut Lisicki voitti toisella kierroksella Ranskan avointen mestarin, Li Nan luvuin 3–6, 6–4, 8–6. Lisicki selviytyi turnauksessa lopulta välieriin, jossa hän hävisi Marija Šarapovalle. Elokuun lopulla Lisicki otti kolmannen turnausvoittonsa voitettuaan Texas Tennis Openin loppuottelussa Aravane Rezaïn. Yhdysvaltain avoimissa Lisicki eteni neljännelle kierrokselle, jossa hän hävisi Vera Zvonarjovalle.


title: Dinara Safina

text: Dinara Mihailovna Safina (; s. 27. huhtikuuta 1986 Moskova, Neuvostoliitto) on venäläinen tennispelaaja. Hän nousi WTA:n kaksinpelirankingin ykköseksi huhtikuussa 2009. Nelinpelin maailmanlistalla hän oli parhaimmillaan kahdeksantena toukokuussa 2008.


title: Dinara Safina

text: Dinara Safina aloitti ammattilaisuransa naisten WTA-kiertueella vuonna 2000. Tähän astisella urallaan hän on voittanut yksitoista kaksinpelin WTA-turnausta. Vuonna 2002 hän voitti Sopotissa, vuonna 2003 Palermossa, vuonna 2005 Prahassa ja Pariisin halliturnauksen, vuonna 2007 Gold Coastilla ja keväällä 2008 Berliinissä.


title: Dinara Safina

text: Heinä-syyskuussa 2008 Safina saavutti kolme turnausvoittoa. Los Angelesissa hän voitti välierissä turnauksen ykkössijoitetun Jelena Jankovićin eräluvuin 7–6(3), 6–1 sekä loppuottelussa Flavia Pennettan lukemin 6–4, 6–2. Viikkoa myöhemmin Montréalissa hän voitti puolivälierissä neljänneksi sijoitetun Svetlana Kuznetsovan luvuin 2–6, 6–3, 6–2, välierissä Viktoryja Azarenkan luvuin 6–0, 2–6, 6–3 sekä loppuottelussa Dominika Cibulkován lukemin 6–2, 6–1. Syyskuussa Tokiossa hän voitti finaalissa Svetlana Kuznetsovan luvuin 6-1, 6-3.


title: Dinara Safina

text: Tammikuussa 2009 Safina selviytyi loppuotteluun Sydneyn turnauksessa ja Australian avoimissa. Toukokuussa 2009 hän hävisi Stuttgartin loppuottelussa Kuznetsovalle mutta voitti tämän viikkoa myöhemmin Rooman loppuottelussa lukemin 6–3, 6–2 ja saavutti näin uransa kymmenennen kaksinpeliturnausvoiton. Seuraavalla viikolla hän voitti Madridin turnauksen loppuottelussa Caroline Wozniackin luvuin 6–2, 6–4.


title: Dinara Safina

text: Grand Slam- tunauksissa Safina on menestynyt parhaiten Ranskan avoimissa, jossa hän selvisi vuonna 2008 loppuotteluun sekä vuonna 2006 puolivälieriin. Vuoden 2008 turnauksen finaaliin Dinara selvitti tiensä voitettuaan kolme korkeammalle sijoitettua maannaistaan: neljännellä kierroksella ykkössijoitetun Marija Šarapovan eräluvuin 6–7(6), 7–6(5), 6–2, puolivälierissä seitsemänneksi sijoitetun Jelena Dementjevan luvuin 4–6, 7–6(5), 6–0, ja välierissä neljänneksi sijoitetun Svetlana Kuznetsovan erin 6–3, 6–2. Sekä Šarapovalla että Dementjevalla oli ottelupallo toisessa erässä, mutta Safina selvitti tilanteet voitokkaasti. Finaalissa hän taipui lopulta ensimmäista Grand Slam -voittoaan juhlineelle Ana Ivanovićille 4–6, 3–6.


title: Dinara Safina

text: Safina selviytyi loppuotteluun myös Australian avoimissa 2009. Loppuottelussa hän hävisi Serena Williamsille selvin numeroin 0–6, 3–6. Yhdysvaltain avoimissa 2006 hän selviytyi puolivälieriin ja 2008 välieriin.


title: Dinara Safina

text: WTA:n nelinpeliturnauksissa Safina on ollut voittajana kahdeksan kertaa. Yhdessä Nathalie Dechyn kanssa hän voitti vuonna 2007 naisten nelinpelimestaruuden Yhdysvaltain avoimissa.


title: Dinara Safina

text: Olympialaisissa Safina voitti Pekingissä 2008 olympiahopeaa kaksinpelissä. Hän hävisi finaalissa maannaiselleen Jelena Dementjevalle. Safina kärsi finaalissa epätasaisuudesta ja teki mm. monta kaksoisvirhettä, mikä ratkaisi kullan Dementjevalle eränumeroin 3–6, 7–5, 6–3.


title: Dinara Safina

text: Safinan uran lopettamisesta kertoi hänen veljensä Marat Safin lokakuussa 2011. Safina oli pelannut viimeksi huhtikuussa 2011. Hänen uran jatkumisen esti krooninen selkävaiva.


title: Dinara Safina

text: Safina on etniseltä taustaltaan tataari.


title: Nathalie Dechy

text: Nathalie Dechy (s. 21. helmikuuta 1979 Les Abymes, Guadeloupe) on ranskalainen tennispelaaja. Hän on parhaimmillaan ollut WTA:n rankinglistalla 11:s kaksinpelissä (tammikuussa 2006) ja kahdeksas nelinpelissä (toukokuussa 2007).


title: Nathalie Dechy

text: Dechy voitti naisten nelinpelin Yhdysvaltain avoimissa Vera Zvonarjovan parina vuonna 2006 ja Dinara Safinan parina vuonna 2007. Lisäksi hän voitti Andy Ramin kanssa sekanelinpelimestaruuden Ranskan avoimissa 2007.


title: Nathalie Dechy

text: Kaksinpelaajana Dechy on Grand Slam -turnauksissa parhaimmillaan edennyt Australian avointen välieriin vuonna 2005. Hän voitti kolmannella kierroksella 14:nneksi sijoitetun Francesca Schiavonen, neljännellä kierroksella kolmanneksi sijoitetun Anastasija Myskinan ja puolivälierissä 12:nneksi sijoitetun Patty Schnyderin mutta hävisi välierissä ykkössijoitetulle Lindsay Davenportille eräluvuin 6–2, 6–7(5), 4–6. Wimbledonissa 2008 Dechy kohtasi toisella kierroksella ykkössijoitetun Ana Ivanovićin ja sai toisessa erässä kaksi ottelupalloa mutta hävisi lopulta lukemin 7–6(2), 6–7(3), 8–10.


title: MapServer

text: MapServer on avoin paikkatietoaineistopalvelin, joka toteuttaa useita avoimia OGC:n rajapintoja. Sovellukselle voi antaa esimerkiksi pääsyn OpenStreetMap-aineistoon, josta se piirtää tietyn alueen kartan. Asiakasohjelmina voivat toimia esimerkiksi GIS-ohjelmistot tai verkkosivut. MapServerin kehitti Minnesotan yliopisto yhteistyössä NASAn kanssa, jolla oli tarve antaa satelliittikuvia julkisesti katsottavaksi.


title: MapServer

text: MapServer tukee OGC:n standardeja, kuten WMS ja WFS. MapServer toimii sen PostgreSQL- sekä PostGIS-liitännäisillä, ja tukee sovelluskohtaisia GIS-tiedostoformaatteja mukaan lukien ESRIn Shapefile-tiedostoformaatti. MapServer käyttää OGR ja GDAL-kirjastoja tiedoston muuntamiseen toiseen formaattiin. MapServer tukee PHP, Python, Perl, Ruby, Java ja C# skriptausta ja mukautusta varten.


title: MapServer

text: Marraskuussa 2005 Autodesk, MapServer Technical Steering komitean jäsenet, University of Minnesota ja DM Solutions Group julkistivat MapServer Foundationin. Julkistuksen myötä Autodesk ilmoitti, että sen internetkarttasovellus MapGuide kehitetään uudelleen avoimen lähdekoodin ehdoilla ja nimettäisiin "MapServer Enterprise" -nimellä. Olemassa olevalle ohjelmistolle annettaisiin uusi nimi "MapServer Cheetah". MapServer-yhteisö vastusti tätä nimenvaihtoa. Autodesk perui tämän nimenvaihdon ja päätti pitää nimen "MapGuide" tuotteellaan. Myös suunnitelma perustaa MapServer Foundation romuttui ja sen sijaan perustettiin Open Source Geospatial Foundation (OSGeo) sisältämään MapServer- ja muita avoimia GIS-projekteja.


title: Ruissalon kalalajisto

text: Ruissalon kalalajisto on hyvin monimuotoinen. Lajisto on mantereen puoleisilta osilta sisimmän saariston tyyppinen, kun taas Airiston puoleinen alue on verrattavissa ulkosaaristoon. Tämän vuoksi Ruissalon vesistöissä ja merialueilla on mahdollista tavata lähes kaikki Saaristomeren kalalajit.


title: Ruissalon kalalajisto

text: Ruissalon vesialueita on suojeltu muun saaren tapaan. Kalanhoidollisia toimenpiteitä Ruissalossa ovat olleet muun muassa alueiden rauhoitukset, kututurojen sijoittaminen ja kalanpoikasten istutus. Yksi jo vuosia rauhoitettuna olleista alueista on Krottilanlahti Ruissalon eteläpuolella.


title: Ruissalon kalalajisto

text: Lisäksi useiden silminnäkijöiden mukaan pyöriäinen on nähty Airistolla Ruissalon lähettyvillä vuonna 1949.


title: Nick Bollettieri

text: Nicholas James "Nick" Bollettieri (s. 31. heinäkuuta 1931 Pelham, New York) on yhdysvaltalainen tennisvalmentaja. Hän perusti vuonna 1978 Floridassa omaa nimeään kantavan Nick Bollettierin tennisakatemian, jossa ovat harjoitelleet muun muassa Andre Agassi, Jim Courier, Tommy Haas, Martina Hingis, Marcelo Ríos, Marija Šarapova, Monica Seles, Serena Williams ja Venus Williams.


title: Nick Bollettieri

text: Bollettieri valittiin Tennis Hall of Fameen vuonna 2012. Hänellä on viisi biologista lasta ja kaksi adoptiolasta Etiopiasta.


title: Scipione Ferro

text: Scipione Ferro (myös "Ferreo", "dal Ferro" tai "del Ferro"; 6. helmikuuta 1465 – 5. marraskuuta 1526) oli italialainen matemaatikko, jonka uskotaan löytäneen ensimmäisenä muotoa formula_1 olevalle kolmannen asteen yhtälölle ratkaisukaavan, jossa formula_2 sillä tuohon aikaan negatiiviset luvut koettiin absurdeiksi. Ferro ei julkaissut matematiikassa saavuttamiaan tuloksia, mutta hänen tiedetään pitäneen kirjaa tärkeimmistä löydöksistä. Tämän vihon kuitenkin uskotaan hävinneen, joten Ferron saavutuksista ei tiedetä juurikaan mitään. Myöhemmin elänyt Niccolò Tartaglia löysi myös ratkaisukaavan kolmannen asteen yhtälölle, jossa esiintyy ensimmäisen asteen muuttujan sijasta toisen asteen yhtälö eli muotoa formula_3 olevalle yhtälölle. Ferron ratkaisukaavalla onnistuu myös tämänlaisten yhtälöiden ratkaiseminen, kun termi x² voidaan aina eliminoida oikeanlaisella sijoituksella.


title: Scipione Ferro

text: Ferro syntyi pohjoisitalialaisessa Bolognan kaupungissa vuonna 1465 Floriano ja Filippa Ferron lapseksi. Floriano-isä työskenteli paperialalla, jonka myötä hän omisti painokoneen. Ferron uskotaan päässeen käsiksi useisiin teoksiin, joita hänen isänsä painatti. Ferro opiskeli ja opiskeluiden jälkeen myös opetti Bolognan yliopistossa. Hän opetti vuodesta 1496 lähtien aritmetiikkaa ja geometriaa. Virassaan hän pysyi koko loppuelämänsä ajan. Säilyneiden lähteiden perusteella Ferro toimi akateemisen elämän ohella myös kaupassa.


title: Scipione Ferro

text: Yhtäkään Ferron teosta ei ole säilynyt. Tämä johtunee hänen haluttomuudestaan tehdä omista saavutuksista tunnettuja. Hän suostui keskustelemaan töistään ainoastaan muutamien läheisten ystävien ja oppilaiden kanssa. Ferro tosin piti pientä vihkoa, jonne hän kirjasi tekemiään löytäjä. Ferron kuoltua tämän vihon sai hänen vävynsä matemaatikko Hannibal Nave, joka myös täytti Ferron pitämän viran Bolognan yliopistolla. Nave omisti vihon vielä vuonna 1543, jolloin matemaatikot Cardano ja Ferrari kävivät Bolognassa tapaamassa Navea. Käynnin syynä oli itse asiassa vihon näkeminen. Vihosta ilmeni Ferron löytäneen kolmannen asteen ratkaisukaavan.


title: Scipione Ferro

text: Scipione Ferro oli kertonut kaavan löytämisestä keskinkertaiselle matematiikan oppilaalleen Antonio Maria Fiorille. Noin vuoden 1535 aikoihin myös Niccolò Tartaglia löysi muista riippumatta ratkaisukaavan. Fiorin ja Tartagalian välille järjestettiin 22. helmikuuta 1535 yhtälöratkaisukilpailu, joka päätyi Tartagalian voittoon. Fiorin heikkoutena oli, ettei hän osannut ratkaista kuin muotoa formula_1 olevat yhtälöt, kun taas Tartagalia hallitsi myös formula_5-muotoisten yhtälöiden ratkaisun.


title: Uppomuna

text: Uppomuna on kananmuna, joka keitetään ilman kuorta siten, ettei se hajoa. Veteen lisätään hieman etikkaa, jonka tarkoitus on pitää kananmuna koossa kypsymisen ajan. Uppomuna poimitaan ehjänä vedestä lusikalla tai kauhalla siten, ettei se rikkoonnu. Se tarjoillaan kokonaisena leivän tai keiton kanssa tai sellaisenaan. Uppomunaa valmistettaessa on tarkoitus jättää keltuainen osittain löysäksi.


title: Uppomuna

text: Uppomuna on tunnettu muun muassa Benediktinmunat-aamiaisannoksessa.


title: Ready to Rock

text: Ready to Rock on australialaisen hard rock -yhtye Airbournen debyytti-EP. Se julkaistiin vuonna 2004.Kaikki kappaleet on säveltänyt ja sanoittanut Joel O'Keeffe.


title: Mildred Savage

text: Mildred Spitz Savage (26. kesäkuuta 1919 New London, Connecticut – 7. lokakuuta 2011 Norwich, Connecticut) oli yhdysvaltalainen kirjailija. Hänet tunnetaan varsinkin romaanista "Parrish" (1958), josta tehtiin myös Donahuen, Colbert’n ja Maldenin tähdittämä elokuvaversio (1961).


title: Mildred Savage

text: Savage syntyi Connecticutissa vanhempiensa kolmesta lapsesta toiseksi ja valmistui Wellesley Collegesta Massachusettsissa.


title: Bujeonin piirikunta

text: Bujeonin piirikunta (, hanja 赴戰郡, McCune-Reischauer "Pujŏn-kun") on yksi Korean demokraattisen kansantasavallan Etelä-Hamgyeongin maakunnan piirikunnista. Se sijaitsee sisämaassa maakunnan keskiosassa pääkaupunki Hamheungin pohjoispuolella. Piirikunnassa oli vuoden 2008 väestönlaskennan mukaan 48 351 asukasta.


title: Tupelo (Mississippi)

text: Tupelo on kaupunki Mississippin osavaltiossa Yhdysvalloissa. Kaupungin pinta-ala on 133,2 km² ja väkiluku 35 930 asukasta, mutta lähialueineen siellä asuu yli 130 000 asukasta. Tupelon läheisyyteen on myös valmistumassa Toyotan yhdestoista tuotantolaitos Yhdysvalloissa. Kaupunki tunnetaan parhaiten Elvis Presleyn syntymä- ja lapsuuskaupunkina; rockin kuningas asui kaupungissa 13-vuotiaaksi asti. Kaupunki on Elviksen takia suosittu matkailukohde. Myös DJ Diplo on kotoisin Tupelosta.


title: Jorge Burruchaga

text: Jorge Burruchaga (s. 9. lokakuuta 1962 Gualeguay, Entre Ríos) on argentiinalainen jalkapalloilija ja jalkapallovalmentaja. Hän on maailmanmestari vuodelta 1986. Hyökkäävänä keskikenttäpelaajana ja hyökkääjänä pelannut "Burru" teki vuoden 1986 MM-kisojen loppuottelun voittomaalin 3–2 Länsi-Saksaa vastaan.


title: Jorge Burruchaga

text: Burruchaga pelasi myös vuoden 1990 MM-kisoissa, joissa Argentiina saavutti hopeaa. Hän pelasi maajoukkueessa kaikkiaan 59 ottelua ja teki 13 maalia. Seurajoukkueurallaan hän voitti Independienten riveissä Argentiinan liigamestaruuden 1983. Seuraavana vuonna hän voitti sekä Copa Libertadoresin, jonka maalikuninkuuden hän voitti kuudella maalilla, että Intercontinental Cupin.


title: Jorge Burruchaga

text: Burruchaga sai vuonna 1994 kahden vuoden pelikiellon Ranskan jalkapalloliitolta hänen syyllistyttyään "passiiviseen korruptioon" joukkueensa Valenciennes FC:n ja Olympique de Marseille'n sopupeliskandaalissa.


title: Etelä-Vietnamin lippu

text: Entisen Etelä-Vietnamin lipun suunnitteli keisari Thành Thái vuonna 1890. Lipun otti käyttöön keisari Bảo Đại vuonna 1948. Lippu on keltainen ja siinä on kolme punaista raitaa vaakasuorassa. Lippu poistettiin käytöstä vuonna 1975 mutta sitä käytetään vielä ulkovietnamilaisten keskuudessa.


title: Domino Effect

text: Domino Effect on sveitsiläisen hard rock -yhtye Gotthardin kahdeksas studioalbumi, joka julkaistiin vuonna 2007.


title: Domino Effect

text: Albumi nousi kotimaassaan Sveitsissä Swiss Music Charts -listan ensimmäiselle sijalle, ja se pysyi listalla yhteensä 34 viikkoa.


title: Kukonkylä

text: Kukonkylä on kylä Soinin kunnassa Etelä-Pohjanmaalla. Se sijaitsee Soinin länsirajalla Lehtimäen kuntaa vasten. Kylältä on matkaa Soinin keskustaan noin kymmenen kilometriä ja Lehtimäen keskustaan yhdeksän kilometriä.


title: Kukonkylä

text: Kukonkylässä sijaitsee yksi Soinin tärkeimmistä teollisuuslaitoksista, liimalevytehdas Kohiwood.


title: Kukonkylä

text: Kukonkylän koulu lakkautettiin vuoden 2003 keväällä. Osa oppilaista meni kirkonkylälle, osa Hanhinevalle ja osa Hautakylälle.


title: Iowa, Chicago and Eastern Railroad

text: Iowa, Chicago and Eastern Railroad on Canadian Pacific Railwayn omistama yhdysvaltalainen rautatieyhtiö, jolla on toimintaa Iowan, Minnesotan, Illinoisin, Wisconsinin, sekä Missourin osavaltioissa. Yhtiön rataverkon pituus on noin 1400 mailia (2253 kilometriä) ja se muodostaa yhdessä emoyhtiönsä Dakota, Minnesota and Eastern Railroadin (DME) kanssa yhdysvaltain laajimman "Class II"-luokan rautatien yli 2500 mailin rataverkollaan. Yhtiö harjoittaa vain tavaraliikennettä. DME-yhtiötä hallitsee holding-yhtiö Cedar American Rail Holdings ja ICE on DME:n tytäryhtiö.


title: Iowa, Chicago and Eastern Railroad

text: Yhtiö aloitti toimintansa vuonna 2002 kun Dakota, Minnesota & Eastern osti I&M Rail Link-rautatieyhtiön Montana Rail Link-rautatieyhtiöltä. ICE aloitti toimintansa tällä rataverkolla 30. heinäkuuta 2002. Tämä mahdollisti DME:lle suorat vaihtoyhteydet kaikkiin yhdysvaltain "Class I"-luokan rautateihin mm. Chicagon (Union Pacific, BNSF Railway, Canadian National, Canadian Pacific, CSX, Norfolk Southern, kaikki Belt Railway of Chicago-terminaaliyhtiön kautta) ja Kansas Cityn kautta (Kansas City Southern) sekä mm. Iowa Interstate, Wisconsin and Southern, Elgin, Joliet and Eastern, Indiana Rail Road, Chicago, South Shore & South Bend, Illinois Railway, Twin Cities and Western-yhtiöiden rataverkkoihin.


title: Iowa, Chicago and Eastern Railroad

text: ICE kuljettaa pääasiassa viljaa, kemikaaleja, lannoitteita, hiiltä, rautaromua, terästuotteita, elintarvikkeita ja autoja. Liikenteenohjaus suoritetaan DME:n ja ICE:n yhteisestä liikenteenohjauskeskuksesta joka sijaitsee Etelä-Dakotassa Sioux Fallsin kaupungissa. ICE työllistää noin 500 työntekijää.


title: Iowa, Chicago and Eastern Railroad

text: Lokakuussa 2007 Canadian Pacific Railway osti koko DME:n koko osakekannan, johon kuului myös ICE, ja sulautti yhtiöt osaksi omaa rataverkkoaan. Surface Transportation Board hyväksyi fuusion, joka toteutettiin 31. lokakuuta 2008.


title: Iowa, Chicago and Eastern Railroad

text: ICE:llä on 87 käytettynä hankittua dieselvetureita:sekä vaihteleva määrä lainattuja/vuokrattuja vetureita.


title: Bedžan kieli

text: Bedža (beja, bedauje, bedawi) on afroaasialainen kieli, jota puhutaan Sudanissa (951 000, tilanne vuonna 1982), Eritreassa (150 000, tilanne vuonna 2001) ja Egyptissä (77 000, tilanne vuonna 1982).


title: Bedžan kieli

text: Perinteisesti bedža on luokiteltu afroaasialaisen kielikunnan kuušilaiseen haaraan, tarkemmin ottaen ainoaksi pohjoiskuušilaiseksi kieleksi. Jotkut kielitieteilijät, kuten Robert Hetzron, pitävät bedžaa kuitenkin omana kokonaan erillisenä ryhmänään afroaasialaisten kielten joukossa. Kieli eroaakin muista kuušilaisista kielistä olennaisesti.


title: Bedžan kieli

text: Bedžan päämurteet ovat bishari (Egyptissä), hadendiwa, halenga ja arteiga (Sudanissa) sekä beni amir (Eritreassa).


title: 81 KRH 71 Y

text: 81 KRH 71 Y (81 mm kranaatinheitin mallia 1971, yleistuella) on Suomen puolustusvoimien käyttämä kevyt kranaatinheitin, jonka kaliiperi on 81 mm. Kuljetusta varten kolmeen osaan (tuki, putki, vastin) purettava heitin painaa 56 kilogrammaa, sen tulinopeus on 18-20 laukausta minuutissa ja ampumaetäisyys eri ampumatarvikkeilla on 0,1–5,8 kilometriä.


title: 81 KRH 71 Y

text: 81 KRH 71 Y:n ampumatarvikkeina käytetään sirpalekranaatteja, savuammuksia ja valaisuammuksia.


title: 81 KRH 71 Y

text: Sodanajan kokoonpanossa jalkaväki-, kaupunkijääkäri- ja torjuntakomppanioissa on kranaatinheitinjoukkue, jonka aseistuksena on kolme 81 mm kranaatinheitintä. Jääkärikomppania M05:n ja panssarijääkärikomppanian tulitukiryhmässä on kaksi 81 mm heitintä.


title: Veikko Neuvonen

text: Veikko Martti Evert Neuvonen (s. 25. joulukuuta 1944 Lahti) on entinen Yleisradion luontotoimittaja. Hän kehitti "Luontoilta"-ohjelman ja oli sen alkuperäinen juontaja vuosina 1975–2007. Lisäksi hän on tehnyt useita muita TV- ja radio-ohjelmia ja kirjoittanut luontoaiheisia kirjoja. Työstään hän on saanut muun muassa tiedonjulkistamisen valtionpalkinnon ja Suomen Kuvalehden journalistipalkinnon. Koulutukseltaan Neuvonen on biologi; hän suoritti filosofian maisterin tutkinnon Helsingin yliopistossa vuonna 1971.


title: Hideo Minaba

text: Hideo Minaba (, s. 2. elokuuta 1971) on japanilainen videopelisuunnittelija. Suurin osa hänen suunnittelemistaan peleistä on Squaren tai Square Enixin kehittämiä.


title: Hideo Minaba

text: Minaban työskentely Square-julkaisujen parissa alkoi 1990-luvun alussa "Final Fantasy V":llä, jossa hän työsti kenttägrafiikkaa. Grafiikkapainotteiset työt jatkuivat "Final Fantasy VI":ssa ja "":ssä. "Final Fantasy IX":ssa ja "Final Fantasy XII":ssa Minaba taas toimi Art Directorina. "Final Fantasy IX":n ympäristöt ja hahmot ovat osaksi hänen suunnittelemiaan.


title: Hideo Minaba

text: Square-pelien ohella Minaba on osallistunut Mistwalkerin tuottamien pelien kehittämiseen. Hänen Mistwalker-projekteihinsa kuuluvat "Blue Dragon", "" ja "Lost Odyssey", jossa konseptitaiteilijana toimineen Minaban tehtävänä oli suunnitella pelin hahmojen käyttämät värikkäät asut.


title: Ruissalon nisäkäslajisto

text: Ruissalon nisäkäslajisto koostuu lähinnä pienistä ja keskikokoisista nisäkkäistä. Saaren nisäkkäisiin kuuluu kuitenkin suuremmista nisäkkäistä myös hirvi. Samaan aikaan kun hirvi on vakiintunut Ruissalon ympärivuotiseksi asukkaaksi, on vuonna 1967 saareen istutettu valkohäntäpeura kokonaan hävinnyt. Juhana Herttua istutti Ruissaloon 1500-luvulla (vuonna 1562) saksanhirviä, mutta niitä ei Ruissalossa enää ole, kuten ei muuallakaan Suomessa. Viimeiset yhdeksän saksanhirveä poistettiin saarelta vuonna 1599.


title: Ruissalon nisäkäslajisto

text: Metsäkauriskanta on ilmeisesti manner-Suomen tihein ja kanta on uhka tammien uusiutumiselle. Vuonna 2017 metsäkauriita laskettiin olevan yli 200.


title: Ruissalon nisäkäslajisto

text: Rusakko on Ruissalon nisäkäslajeista suurilukuisin. Rusakko on vallannut elintilaa saaren toiselta jänislajilta, metsäjänikseltä. Jänislajien suuri lukumäärä on ollut kohtalokas saaren puustolle, etenkin tammelle jonka vesoja etenkin rusakko usein syö.


title: Ruissalon nisäkäslajisto

text: Saarella tavattuja petoeläimiä ovat muun muassa lumikko, näätä, minkki ja kärppä. Erityisesti näätäkanta on lisääntynyt viime vuosien aikana. Ruissalossa on koko Suomen tihein supikoirakanta. Saaren supikoirat ovat omaksuneet uuden pesimätavan, jollaista ei ole havaittu muualla: emot kasvattavat poikasensa maakolojen sijaan ruovikoissa. Myyristä saarella asuvat pelto-, metsä- ja vesimyyrä. Hiirilajeja edustavat metsä-, vaivais- ja kotihiiri, hyönteissyöjiä metsä-, vaivais- ja vesipäästäinen. Näiden lisäksi hyönteissyöjistä ja jyrsijöistä siili, orava, piisami ja rotta kuuluvat saaren lajistoon.


title: Ruissalon nisäkäslajisto

text: Ruissalon lepakkokanta kartoitettiin kesällä 2002. Pohjanlepakko ja viiksi- sekä isoviiksisiipat ovat saaren runsaslukuisimpia lajeja. Pohjanlepakoita tavataan kaikissa Ruissalon osissa. Saarella on kesäisin todennäköisesti useita lisääntymisyhdyskuntia. Talvehtivia pohjanlepakoita on löydetty muutamasta maakellarista. Saaren itäosan lehdoissa ja Kasvitieteellisen puutarhan länsipuolen luonnonsuojelualueella on viiksisiippojen suosimaa lehtimetsää. Kallanpään ja Birkan tienoilla sekä Kuuvassa on puolestaan isoviiksisiipoille tyypillistä mänty- ja kuusivaltaista metsikköä. Erittäin uhanalaiseksi lajiksi luokiteltu ripsisiippa kuuluu myös Ruissalon lepakkolajistoon. Vuoden 2004 kevättalvella ja syksyllä havaittiin Ruissalossa talvehtivia tai välihorroksessa olevia ripsisiippoja. Rantalepikoita suosiva pikkulepakko havaittiin ensimmäistä kertaa Ruissalosta kesällä 2004.


title: Ruissalon nisäkäslajisto

text: Lisäksi useiden silminnäkijöiden mukaan pyöriäinen on nähty Airistolla Ruissalon lähettyvillä vuonna 1949. Suomessa 1980-luvulla erittäin uhanalaisena pidetty, sittemmin vuoden 2010 kansallisessa uhanalaisuusarvioinnissa Suomesta hävinneeksi lajiksi määritelty tammihiiri, on silminnäkijöiden mukaan havaittu Ruissalossa muutaman kerran. Kyseessä on todennäköisesti kuitenkin ollut poikkeavan värinen metsähiiri.


title: 13th District

text: 13th District () on vuonna 2004 julkaistu Pierre Morelin ohjaama ja Luc Bessonin käsikirjoittama toimintaelokuva. Yhtä elokuvan pääroolia näyttelee David Belle, joka tunnetaan parhaiten parkourin perustana.


title: 13th District

text: Elokuva sai "District 13 - Ultimatum" -nimisen jatko-osan vuonna 2009. Alkuperäistä juonta tarkasti seuraava Paul Walkerin tähdittämä englanninkielinen remake "Brick Mansions" julkaistiin 2014.


title: 13th District

text: Tapahtumat sijoittuvat vuoden 2010 Pariisiin, jossa slummimainen Alue 13 on ympäröity muurilla muusta kaupungista siellä olevan rikollisuuden vuoksi. Alueella ei ole enää kouluja, posteja tai edes poliisi-asemaa.


title: 13th District

text: Leïto joutuu kahnaukseen paikallisen rikollisliigan kanssa hävittäessään näiden huume-erän. Nämä kidnappaavat Leïton siskon, Lolan, mutta Leïto onnistuu vapauttamaan tämän ja vangitsee samalla rikollisliigan johtajan, Tahan. Leïto luovuttaa Tahan muurin ympärillä valvovalle poliisille. Nämä ovat kuitenkin vetääntymässä pois ja vapauttavat Tahan ja antavat tälle Leïton siskon mukaan. Tästä suuttuneena Leïto tappaa yhden poliiseista ja joutuu vankilaan.


title: 13th District

text: Damien Tomaso on arvostettu poliisi, joka lähetetään deaktivoimaan Alue 13:lle joutunut ydinkärki. Mukaansa oppaaksi Tomaso saa Leïton.


title: Ruissalon perhoslajisto

text: Ruissalon perhoslajisto on monimuotoinen ja Suomessa ainutlaatuinen. Pelkästään Ruissalon tammissa elää yli 50 erilaista perhoslajia. Ruissalon runsas ja monipuolinen kasvillisuus luo erilaisille perhoslajeille hyvät edellytykset lisääntyä. Pääosan Ruissalon perhoslajistosta muodostavat koko Lounais-Suomen rannikolla yleisinä esiintyvät lajit. Vuodenajan vaihtelut vaikuttavat tiettyjen perhoslajien näkyvyyteen tiettyyn vuodenaikaan.


title: Ruissalon perhoslajisto

text: Keväällä huhti-toukokuussa yleisimpiä lajeja ovat Ruissalossa etenkin erilaiset mittarit. Kevään perhosia ovat lisäksi erilaiset yökköset kuten raitayökköset ja piiloyökköset. Kesäkuussa monien tammissa elävien lajien toukat kuoriutuvat. Ruissalon suurilukuisimpia toukkia ovat tammikääriäisen toukat, jotka joinain vuosina syövät Ruissalon tammia kokonaan paljaaksi. Heinäkuun lopussa on mahdollista nähdä muun muassa ohdakkeilla tavallisempien lajien ohella myös tammi- ja ruostenopsasiipiä.


title: Ruissalon perhoslajisto

text: Harvinaisempia kesän perhosia ovat Ruissalossa esimerkiksi kampasarvinen juuriperhonen, erilaiset allaskehrääjät sekä useat harvinaisemmat mittarit ja yökköset. Etenkin elokuussa öiseen aikaan liikkuvia lajeja ovat muun muassa tammiritariyökkönen sekä hämypensasyökkönen, jotka viihtyvät samankaltaisilla elinalueilla ja jotka ovat harvinaisia Ruissalon ulkopuolella.


title: Ruissalon perhoslajisto

text: Loppukesän ja alkusyksyn perhoslajistoon kuuluvat Ruissalossa etenkin tammilovimittari, sinipunaruskea lovimittari sekä nahkankeltainen mäkiyökkönen. Kaikkein myöhäisimpiä lajeja ennen talvea ovat vasta ensimmäisten yöpakkasten laukaisemina kuoriutuvat lajit. Näitä ovat esimerkiksi kookkaat kehrääjämittari ja pakkasmittari.


title: Ruissalon perhoslajisto

text: Myös pikkuperhosten lajisto on saaressa monipuolinen ja useita lajeja tavataan Suomessa ainoastaan Ruissalossa. Suurimpia harvinaisuuksia ovat esimerkiksi tammen sokkelokäävällä elävä sokkelokääpäkoi, sekä vaahteran siemenissä elävä vaahterakiiltokääriäinen.


title: Ruissalon perhoslajisto

text: Ruissalossa on tavattu lähes kuusisataa erilaista perhoslajia. Alla on listattu niistä vain muutamia


title: Sympatiaa herra kostajalle

text:
Sympatiaa herra kostajalle (, ) on vuonna 2002 julkaistu Park Chan-wookin ohjaama elokuva. Se on Chan-wookin nk. Vengeance-trilogian ensimmäinen osa.
Elokuvan alkuperäisnimi "Boksuneun naui geot" on vapaasti suomennettuna "Kosto on minun", mutta vastaavanlaisen nimen ollessa jo käytössä samana vuonna valmistuneessa japanilaiselokuvassa, elokuvan nimeksi kansainvälisessä levityksessä tuli "Sympathy for Mr. Vengeance" eli "Sympatiaa herra Kostolle". Elokuva on kuitenkin useamman kuin yhden kostotarinan yhteensovitus.
Kuuro-mykkä nuorimies, Ryu haluaisi auttaa vakavaa munuaissairautta potevaa sisartaan luovuttamalla hänellä toisen munuaisensa, mutta väärän veriryhmän vuoksi elinluovutus jää vain haaveeksi. Epätoivoissaan Ryu hakee apua elinkauppaan erikoistuneilta gangstereilta, jotka hämärissä olosuhteissa nukuttavat Ryun ja vievät tämän elinikäiset säästöt sekä toisen munuaisen.


title: Sympatiaa herra kostajalle

text: Ryun tai tämän sisaren elämä ei pääse oikelle urilleen, vaikka sairaalasta tulee viesti sopivan elinluovuttujan löytämisestä, koska leikkaus yksityissairaalassa tulisi maksamaan 15.000.000 wonia (noin 15.000 USD) eli Ryun juuri menettämät säästöt. Ja seuraavaksi toimintaansa uudistava työantaja irtisanoo Ryun, jolloin tämän vasemmistoradikaaliryhmään kuuluva tyttöystävä, Yeong-mi ehdottaa entisen työnantajan tyttären kidnappaamista lunnasrahojen toivossa.


title: Sympatiaa herra kostajalle

text: Viime hetkellä Ryu ja Yeong-mi kuitenkin päättävät kidnapata entisen työnantajan kollegan, Dong-jin samanikäisen tyttären, Yu-sunin, jälkien häivyttämiseksi. Kidnappaus onnistuu lähes täydellisesti lunnasrahojen kotiuttamiseen saakka, jolloin Ryun sisar on päässyt perille tämän tekemisistä, ja siitä millainen taakka hän on ollut veljelleen. Ja lunnasrahojen kanssa voittajana kotiin palaava Ryu löytää sisarensa ranteensa auki viiltäneinä.


title: Sympatiaa herra kostajalle

text: Tapahtuneesta sekaisin, haluamatta ilmoittaa asioista poliisille, Ryu pakenee kotoaan mukanaan Yu-sun ja kuollut sisarensa, jota hän lähtee hautaamaan syrjäiseen joenrantaan, jossa he ovat lapsena leikkineet. Murheen murtama Ryu ei kuule siskoaan haudatessaan uimataidottoman Yu-sunin suistuvan jokeen ja hukkuvan, ja seuraavana onkin jo Dong-jin aika lähteä etsimään kostoa.


title: Sympatiaa herra kostajalle

text: Yu-sunin löydyttyä hukkuneena joen rannasta Dong-jin aloittaa pitkät tutkimuksensa johtolankojen etsimiseksi ja syyllisten rankaisemikseksi. Saman aikaisesti myös Ryu yhdessä Yeong-min kanssa pääsevät elinkauppaa tehneiden gangstereiden jäljille, jotka Ryu lopulta murhaa ja syö heidän munuaisensa. Mutta palatessaan omalta kostoretkeltään Dong-jin on jo löytänyt Yeong-minin, ja tytön hurjasta uhosta huolimatta kiduttanut tämän kuoliaaksi.


title: Sympatiaa herra kostajalle

text: Seuraavana alkaa Ryun ja Dong-jin välinen ajojahti, jossa Dong-jin osoittautuu vahvahermoisemmaksi. Kykenemättä kuitenkaan kylmäverisesti murhaamaan Ryuta, Dong-jin vie tämän samalle joenrannalle, jolla Yu-sun hukkui. Uitettuaan Ryun rintaan asti ulottuvaan Dong-jin sanoo ymmärtävänsä, ettei Ryu ole paha, muttei muitakaan vaihtoehtoja ole, ja viiltää tämän akillesjänteet poikki jolloin Ryu hukkuu Yu-sunin tavoin matalaan veteen.


title: Sympatiaa herra kostajalle

text: Dong-jinin jo haudatessa Ryun jäänteitä paikalle kaartaa maastoautolla neljä miestä, jotka osoittautuvat Yeong-min "terroristiverkostoksi". Puukotettuaan kuolettavasti Dong-jiniä miehet jättävät tämän kuolettavasti haavoittuneena korahtelemaan, elokuvan siirtyessä lopputeksteihin.


title: Toni Huikuri

text: Toni Olavi Huikuri (s. 17. syyskuuta 1979 Helsinki) on suomalainen entinen korkeushyppääjä, hän edusti seuratasolla Helsingin Kisa-Veikkoja.


title: Toni Huikuri

text: Huikuri edusti Suomea kaksissa aikuisten arvokilpailuissa: Sydneyn olympialaisissa 2000 ja saman vuoden sisäratojen EM-kilpailuissa. Molemmilla kerroilla hän karsiutui finaalista. Olympialaisissa hän oli karsinnan 25. tuloksella 220 ja sisäratojen EM-kilpailuissa karsinnan yhdestoista tuloksella 221. Vuonna 1996 hän sijoittui viidenneksi 19-vuotiaiden MM-kilpailuissa Sydneyssä hypättyään 218.


title: Toni Huikuri

text: Huikuri jakaa korkeushypyn ulkoratojen Suomen ennätyksen Mika Polun kanssa tuloksella 231. Hän hyppäsi ennätyksensä 11. kesäkuuta 2002 Bratislavassa. Polku oli hypännyt ennätyksensä 22. heinäkuuta 2000. Hänellä on nimissään myös 17- ja 19-vuotiaiden Suomen ennätys 224 vuodelta 1996. SM-kilpailuissa Huikuri on saavuttanut pronssia kahdesti ulkoradalta (1999, 2000) ja hopeaa halleista vuodelta 2000. Hän lopetti uransa vuoden 2004 päätteeksi.


title: Toni Huikuri

text: Huikuri on 191 cm pitkä ja painaa 77 kg.


title: Ksantiini

text: Ksantiini (CHNO) on puriinipohjainen yhdiste, jota esiintyy useimmissa eläinten kudoksissa ja tietyissä kasveissa . Ksantiinia esiintyy myös eräiden eliöiden semiokemikaalina. Useat alkaloidit, kuten kofeiini, paraksantiini, teobromiini ja astmalääke teofylliini, ovat ksantiinin johdannaisia, metyyliksantiineja. Ne ovat lääkeaineryhmä, jotka ovat kasviperäisiä lieviä piristeitä. WADA on kieltänyt kilpaurheilussa kaikkien piristeiden käytön, mutta esimerkiksi kofeiini on erikseen mainittu sallittujen aineiden joukossa.


title: Ksantiini

text: Eliöt tuottavat ksantiinia kahdella tavalla:


title: Ksantiini

text: Ksantiini muuntuu ihmisessä edelleen ksantiinioksidaasilla virtsahapoksi.


title: Ksantiini

text: Ksantiini on antioksidantti, kuten myös sen useat johdannaiset. Ksantiinia käytetään myös astman oireiden hoitamiseen. Harvinaisessa perinnöllisessä sairaudessa ksantinuriassa ihmiseltä puuttuu ksantiinioksidaasi eikä ihminen voi poistaa ksantiinia elimistöstään. Seurauksena voivat olla röntgennegatiiviset sappikivet.


title: Trisha Goddard

text: Trisha Goddard (s. 23. joulukuuta 1957) on brittiläinen televisiojuontaja. Hän on tullut tunnetuksi omasta keskusteluohjelmastaan.


title: Trisha Goddard

text: Goddard toimi alun alkaen lentoemäntänä, kunnes siirtyi matkajournalismiin. Hän asettui 1980-luvulla Australiaan.


title: Trisha Goddard

text: Keskusteluohjelma "Trisha" alkoi vuonna 1998. Se siirtyi vuonna 2005 Five-kanavalle ja vaihtoi nimensä "Trisha Goddardiksi".


title: Trisha Goddard

text: Goddardilla todettiin keväällä 2008 rintasyöpä.


title: Miguel Torga

text: Adolfo Correia da Rocha, taiteilijanimeltään Miguel Torga (12. elokuuta 1907 – 17. tammikuuta 1995) oli portugalilainen kirjailija. Hän loi monipuolisen tuotannon, johon kuuluu niin runoutta kuin proosaakin.


title: Miguel Torga

text: Torga voitti Camões-palkinnon vuonna 1989.


title: Miguel Torga

text: Koulutukseltaan ja varsinaiselta ammatiltaan Torga oli lääkäri. Hän valmistui Coimbran yliopistosta.


title: Sophia de Mello Breyner Andresen

text: Sophia de Mello Breyner Andresen (6. marraskuuta 1919 Porto – 2. heinäkuuta 2004 Lissabon) oli portugalilainen kirjailija. Hän tuli tunnetuksi erityisesti runoilijana, mutta tuotantoon kuuluu myös lastenkirjallisuutta.


title: Sophia de Mello Breyner Andresen

text: Mello Breyner Andresen voitti Camões-palkinnon vuonna 1999. Hän kuoli 84-vuotiaana.


title: Sophia de Mello Breyner Andresen

text: Mello Breyner Andresen sijoittui vuonna 2007 suurten portugalilaisten ("Os Grandes Portugueses") äänestyksessä 38. sijalle.


title: Beatrix Kökény

text: Beatrix Imre (o.s. Kökény, s. 12. maaliskuuta 1969 Budapest) on unkarilainen kilpauransa päättänyt käsipalloilija ja olympiamitalisti.


title: Beatrix Kökény

text: Kökény saavutti olympiahopeaa Sydneystä 2000 ja -pronssia Atlantasta 1996. Hänen aviomiehensä on miekkailun olympiamitalisti Géza Imre.


title: Sean Olsson

text: Sean Olsson (s. 2. maaliskuuta 1967) on entinen brittiläinen rattikelkkailija, joka saavutti Naganon olympialaisista 1998 pronssia neljän miehen kelkasta Dean Wardin, Courtney Rumboltin ja Paul Attwoodin kanssa.


title: Brian Stepanek

text: Brian Stepanek (s. 6. helmikuuta 1971 Cleveland, Ohio) on yhdysvaltalainen näyttelijä.


title: Brian Stepanek

text: Hän on tullut tutuksi sarjasta Zackin ja Codyn viiden tähden elämää jossa hän näyttelee Arwin Hochauseria.


title: Brian Stepanek

text: Brianilla on ollut myös vierailevia rooleja eri sarjoissa. Hän on ollut myös ääninäyttelijänä Disneyn sarjoissa. Vuonna 2006 ja 2007 hän juonsi Disney Channel Games kilpailut.


title: Pailĭn

text: Pailĭn () on kaupunki ja samanniminen provinssi Kambodžan länsiosassa Thaimaan vastaisella rajalla, Khao Banthatin (Phnom Kravanh) vuoriharjanteella. Kaupungista on 20 kilometrin matkaa Thaimaan rajalle Ban Phakkadin rajanylityspaikalle ja Băt Dâmbângin kaupunkiin 80 km. Asukkaita Pailĭnin kaupungissa on 35 234 henkeä (2007) .


title: Pailĭn

text: Pailĭn erotettiin omaksi hallinnolliseksi yksikökseen Băt Dâmbângin provinssista 2001. Thaimaan puolella Pailĭnin maakunta rajoittuu Sa Kaeon, Chanthaburin ja Tratin provinsseihin. Ympäröivä maaseutu on vuosikymmeniä jatkuneiden vetäytymistaisteluiden jäljiltä hyvin tiheästi miinoitettua .


title: Pailĭn

text: Alue on tunnettu aiemmin rikkaista jalokiviesiintymistään (rubiini, safiiri), jotka ovat ehtymässä , ja punakhmerien perinteisenä tukialueena ja liikkeen vallasta syöstyjen johtajien turvapaikkana Punakhmerien johtajat, kuten Ieng Sary, pitivät Pailĭnista kiinni viimeiseen asti, koska se turvasi heidän taloutensa .


title: Pailĭn

text: Pailĭn on keskushallinnon heikkouden, huonojen kulkuyhteyksien ja rajakaupan vuoksi integroitunut enemmän Thaimaahan kuin Phnom Penhiin. 1990-luvulla Chatichain hallituksen ministeri solmi aluetta hallinneiden punakhmerien kanssa sopimuksen alueen metsävarojen hyödyntämisestä ja thaimaalaiset jalokivikauppiaat saivat luvan kaivaa jalokiviä . Kolmas merkittävä tulonlähde on Thaimaassa kielletty, mutta Kambodžassa sallittu kasinopelitoiminta, joka houkuttelee paikalle vierailijoita rajan takaa . Turismia pyritään kehittämään, mutta toistaiseksi infrastruktuurin kehittymättömyys ja olojen vakiintumattomuus ovat haitanneet matkailuelinkeinoa.


title: Dean Ward

text: Sean Olsson (s. 30. kesäkuuta 1963) on entinen brittiläinen rattikelkkailija, joka saavutti Naganon olympialaisista 1998 pronssia neljän miehen kelkasta Sean Olssonin, Courtney Rumboltin ja Paul Attwoodin kanssa.


title: Champ Car -kausi 2006

text: Champ Car -kausi 2006 oli Champ Car -sarjan 28. kausi ja kolmas Champ Car -nimellä ajettu. Se alkoi 9. huhtikuuta ja loppui 12. marraskuuta 2006. Kaudella ajettiin 14 kilpailua, ja mestaruuden voitti ranskalainen Sébastien Bourdais.


title: Boomerang

text: Boomerang on yhdysvaltalainen kaapelitelevisiokanava, joka esiintyy myös eripuolella maailmaa digitaalitelevisioverkon ja satelliitin kautta. Ohjelmat ovat suunnattu lapsille ja nuorille. Alun perin kanava oli Cartoon Networkin televisio-osio, jota esitettiin neljä kertaa viikonloppuisin. Nykyisin kavana lähettää sarjoja joka päivä 24-tuntia viikossa. Se on maksullinen, ja siellä ei ole ylimääräisiä mainoskatkoja. Kanava on pääasiassa lapsille suunnattu, jossa esitetään vanhoja piirrossarjoja 1960-luvulta aina 1990-luvulle, sekä muutamia 2000-luvun sarjoja, joita on aikaisemmin näytetty rinnakkaiskanavalla Cartoon Networkilla.


title: Boomerang

text: Boomerang aloitti toimintansa Yhdysvalloissa vuonna 2000 huhtikuussa. Skandinaviassa kanava aloitti toimintansa vuonna 2008.


title: Boomerang

text: Skandinaviassa esitettäviä ohjelmia.


title: Linda Purl

text: Linda Purl (s. 2. syyskuuta 1955) on yhdysvaltalainen näyttelijä, joka tuli tunnetuksi Charlene Matlockin roolistaan televisiosarjassa "Matlock". Hän on työskennellyt myös jazzmuusikkona.


title: Linda Purl

text: Connecticutilaissyntyinen Purl varttui Japanissa, jossa hän aloitti uransa teatteriesiintyjänä.


title: Natalja Petrusjova

text: Natalja Anatoljevna Petrusjova (; s. 2. syyskuuta 1955 Pavlovski Posad, Moskovan alue) on aktiiviurallaan Neuvostoliittoa edustanut venäläinen pikaluistelija.


title: Natalja Petrusjova

text: Petrusjova voitti tuhannen metrin pikaluistelun kultaa vuoden 1980 talviolympialaisissa Lake Placidissä olympiaennätysajalla 1.24,10. Hän ylsi myös pronssille 500 metrillä sekä sijoittui kahdeksanneksi 1 500 ja 3 000 metrillä. Vuonna 1984 hän voitti Sarajevon olympialaisissa kaksi pronssimitalia 1 000 ja 1 500 metrin pikaluistelussa. Lisäksi hän oli kuudes 500 metrillä ja yhdeksäs 3 000 metrillä.


title: Natalja Petrusjova

text: Petrusjova voitti yleisluistelun maailmanmestaruuden Hamarissa 1980, jolloin oli nopein kolmella lyhimmällä matkalla, ja Sainte-Foyssa 1981, jolloin oli paras 500 ja 1 000 metrillä. Hän sai yleisluistelun MM-hopeaa Haagissa 1979 ja pronssia Inzellissä 1982 sekä sijoittui neljänneksi Deventerissä 1984.


title: Natalja Petrusjova

text: Petrusjova voitti sprinttimaailmanmestaruuden Alkmaarissa 1982 oltuaan nopein jokaisessa lähdössä. Hän sai sprinttereiden MM-hopeaa Helsingissä 1983 ja pronssia Grenoblessa 1981 sekä sijoittui yhdeksänneksi Trondheimissa 1984.


title: Natalja Petrusjova

text: Petrusjova voitti Euroopan-mestaruuden Heerenveenissä 1981 ja 1982 sekä sai samassa kaupungissa EM-pronssia 1983. Hän sijoittui EM-kilpailuissa yhdeksänneksi Groningenissa 1985.


title: Natalja Petrusjova

text: Petrusjova voitti Neuvostoliiton-mestaruuden yleisluistelussa 1980, 1981 ja 1982, sprinttiluistelussa 1980 ja 1981, 500 metrillä 1979 ja 1982, 1 000 metrillä 1981, 1 500 metrillä 1981 ja 1982 sekä 3 000 metrillä 1978, 1980 ja 1981.


title: Natalja Petrusjova

text: Petrusjova pääsi Kansojen ystävyyden ritarikuntaan vuonna 1980. Hän saavutti uransa aikana kymmenen aikuisten ja viisi nuorten maailmanennätystä ja oli valmennustöissä vielä vuoden 2006 talviolympialaisissa Torinossa.


title: Batman – pelottomat

text: Batman – pelottomat () on Warner Bros. Animationin tuottama animaatiosarja, joka alkoi Yhdysvalloissa marraskuussa 2008 Cartoon Networkilla ja päättyi 18. marraskuuta 2011. Sarja huomioitiin Primetime Emmylla vuonna 2010.


title: Batman – pelottomat

text: Batman seikkailee useiden DC Comicsin sankareiden kanssa toiminnallisessa ja hivenen koomisessa sarjassa. Mukana ovat muun muassa Blue Beetle, Vihreä Nuoli ja Vesimies, jotka taistelevat yhdessä Batmanin kanssa rikollisia vastaan. Se perustuu löyhästi samannimiseen sarjakuvaan "The Brave and the Bold", jossa kaksi DC Comicsin supersankaria yrittää ratkaista rikoksen tai pelkästään pysäyttää rikollisen. Sarja muistuttaa tyyliltään hieman 1966 vuoden televisiosarjaa.


title: Batman – pelottomat

text: Sarjan oli alun perin määrä ilmestyä maaliskuussa 2009 Cartoon Networkilta, mutta yhtiö aikaisti ensi esitystä ja ilmoitti sarjan alkavan 14. marraskuuta 2008. 23. heinäkuuta 2010 San Diegon Comic-Conissa sarjan tekijäryhmä ilmoitti sarjan päätyvän kolmanteen tuotantokauteen, joka sisältää 13 jaksoa.


title: Batman – pelottomat

text: Batman – pelottomat keskittyy Batmanin seikkailuihin parinaan aina joku DC Comicsista tuttu sankari, jonka kanssa kaksikko yrittää pysäyttää rikollisia tai selvittää rikoksia. Jokaisen jakson alussa on ennen alku introa lyhyt tarina, joka ei kuitenkaan liity varsinaiseen jaksoon. Sarjan tekijän James Tuckerin mukaan se on hyvä tapa kokeilla hahmojen suosiota, jonka myötä suosituksi noussut hahmo voisi päästä varsinaiseen päätarinaan.


title: Batman – pelottomat

text: Sarjassa ei ole kokonaista tarinaa vaan jokainen jakso on oma tarinansa. Se on myös teemaltaan tarkoituksellisesti lapsiystävällisempi, toisin kuin edelliset Batman-sarjat, kuten kriitikoiden ja fanien suosikki "Batman: The Animated Series". Siinä on myös mukana viittauksia 1960-luvun Batmanin televisiosarjaan ja huolimatta pirteästä ilmapiiristä sarjassa käydään läpi myös synkkiä hetkiä, kuten muutamia viittauksia kuolemaan ja salamurhaajiin, sekä teloittajiin.


title: Batman – pelottomat

text: Hahmojen osalta sarjan tuottajat päättivät käyttää sarjassa vähemmän tunnettuja hahmoja, joka tiesi Teräsmiehen ja Ihmenaisen pois jättämistä. Useimmat hahmot ovat 1970-luvun samannimisestä sarjakuvasta otettuja, kuten Vihreä Nuoli, joka seikkailee sarjassa eniten Batmanin kanssa. Tämän ohella mukana käytettiin myös Vihreää Lyhtyä ja Salamaa, mutta näiden roolien kantajien vähemmän julkisuutta saaneet hahmot, kuten Guy Garder ja Jay Garrick.


title: Batman – pelottomat

text: Batmanin lisäksi sarjassa esiintyy muita sankareita, jotka tekevät yhteistyötä yön ritarin kanssa.Suomessa sarjaa on esitetty maksullisilla Sub Juniorilla 24. elokuuta 2009 ja Cartoon Networkilla 22. tammikuuta 2010 lähtien vuoden loppuun saakka. 16. tammikuuta 2011 MTV3 aloitti sarjan esittämisen.


title: Batman – pelottomat

text: Sarjan pohjalta julkaistiin oheistuotteena myös sarjakuva, jonka kustansi brittiläinen Titan Magazines. Ensimmäinen numero ilmeistyi tammikuussa 2009. Sarjakuva noudattaa televisiosarjasta tuttua kaavaa, jossa aluksi esitellään lyhyt tarina, mikä ei liity varsinaiseen tarinaan. Sarjakuvaa on ollut käsikirjoittamassa useita eri henkilöitä kuten Matt Wayne, J. Torres ja Landry Walker.


title: Batman – pelottomat

text: 24. lokakuuta 2009 julkaistiin , jossa on pääosin ”Mayhem of the Music Meister” -jaksossa esiintyineitä lauluja, joissa pääesiintyjänä on Music Meisterin äänenä ollut Neil Patrick Harris.


title: Batman – pelottomat

text: Sarjasta kehitetty videopeli "" julkaistiin syyskuussa 2010 Wiille ja Nintendo DS:lle. Pelissä on mukana sankareista Robin, Blue Beetle, Haukkamies, Vihreä Nuoli ja Vesimies. Päävihollisina ovat Kaksinaama, Kissamies, Gorilla Grodd ja Kissanainen.


title: Kaunokiitäjäinen

text: Kaunokiitäjäinen ("Calosoma sycophanta") on suurikokoinen, maakiitäjäisten heimoon kuuluva kovakuoriainen.


title: Kaunokiitäjäinen

text: Kaunokiitäjäisiä tavataan pääosin Siperiassa, Vähässä-Aasiassa, Pohjois-Amerikassa, Pohjois-Afrikassa ja myös pieninä esiintyminä Euroopassa. Arvellaan, että laji on kulkeutunut Amerikkaan kauppiaiden ja laivojen matkassa. Euroopassa laji on harvinainen, mutta sitä saattaa esiintyä mantereen eteläosissa.


title: Kaunokiitäjäinen

text: Kaunokiitäjäiset pyydystävät kesän ajan erilaisten kiitäjien, kuten havununnan ("Lymantria monacha") ja lehtinunnan ("Lymantria dispar") toukkia ja koteloita. Niillä on vahvat siivet ja kaunokiitäjäisparvet ilmaantuvat metsiin kesäkuun alussa, jolloin on tarjolla riittävästi ravintoa sekä täysikasvuisille yksilöille että niiden jälkeläisille. Kaunokiitäjäiset pysyttelevät puissa elokuun loppuun saakka. Näiden parin kuukauden aikana ne syövät valtavat määrät perhosentoukkia ja koteloita. Yhden kaunokiitäjäisen arvioidaan syövän keskimäärin 400 toukkaa lyhyen pyydystyskauden aikana. Jos tähän lukuun lisätään vielä kaunokiitäjäisten toukkien syömät perhosentoukat ja -kotelot, tämän lajin metsänhoidollinen merkitys on kiistaton.


title: Line Renaud

text: Line Renaud (s. 2. heinäkuuta 1928) on ranskalainen näyttelijä ja laulaja. Hän on ollut ehdolla parhaan naissivuosan César-palkinnon saajaksi kolmesti vuosina 1995, 2000 ja 2002. Rooleja on ollut muiden muassa elokuvissa "J'ai pas sommeil" (1994), "Belle maman" (1999), "Chaos" (2001) ja "Bienvenue chez les Ch’tis" (2008).


title: Line Renaud

text: Renaud'n tulkitsemien lukuisten laulujen joukossa ovat "Copacabana", "Il n'était pas sentimental" ja "Printemps d'Alsace". Taiteilijasta tehtiin Kunnialegioonan upseeri vuonna 1994.


title: Line Renaud

text: Kaiken lisäksi Renaud on tehnyt AIDS-hyväntekeväisyyttä.


title: Oscar Ruggeri

text: Oscar Alfredo Ruggeri (s. 26. tammikuuta 1962 Rosario) on entinen argentiinalainen jalkapalloilija, joka on sittemmin toiminut valmentajana. Lempinimellä "El Cabezón" tunnettu Ruggeri on yksi Argentiinan kaikkien aikojen kuuluisimmista puolustajista.


title: Oscar Ruggeri

text: Ruggeri aloitti ammattilaisuransa Boca Juniorsissa vuonna 1980. Seuraavana vuonna hän oli voittamassa "Metropolitano"-mestaruutta yhdessä Diego Maradonan kanssa. Ruggeri siirtyi vuonna 1985 River Plateen, jonka väreissä voitti Copa Libertadoresin, Intercontinental Cupin ja Argentiinan mestaruuden 1986. Kaksi vuotta myöhemmin hän siirtyi Espanjan liigaan, CD Logroñésiin jatkaen edelleen Real Madridiin, jonka paidassa voitti Espanjan mestaruuden 1990. Tämän jälkeen hän edusti Vélez Sársfieldiä Argentiinassa, AC Anconaa Italiassa ja Club Américaa Meksikossa. Kotimaassaan hän voitti vielä "Clausura"-mestaruuden 1995 San Lorenzon riveissä ja päätti uransa Club Atlético Lanúsin joukkueessa 1997.


title: Oscar Ruggeri

text: Ruggeri pelasi Argentiinan maajoukkueessa 97 ottelua ja teki seitsemän maalia. Hän pelasi kolmissa MM-kilpailuissa. Hän oli voittamassa maailmanmestaruutta Meksikossa 1986 ja hopeaa Italiassa 1990. Yhdysvalloissa 1994 hän toimi joukkueen kapteenina kahdessa viimeisessä ottelussa. Lisäksi hän voitti Argentiinan joukkueen mukana Copa Américan vuosina 1991 ja 1993. Hän lopetti maajoukkueuransa vuoden 1994 MM-kisoihin ja oli eniten maaotteluita pelannut argentiinalaisjalkapalloilija, kunnes Diego Simeone rikkoi hänen ennätyksensä.


title: Oscar Ruggeri

text: Ruggeri valittiin vuoden eteläamerikkalaiseksi jalkapalloilijaksi 1991. Samana vuonna hän sai myös Argentiinan parhaan urheilijan palkinnon, Olimpia de Oron. Pelaajauransa jälkeen Ruggeri on toiminut valmentajana Argentiinassa, Meksikossa ja Espanjassa.


title: Marie-José Nat

text: Marie-José Nat (s. 22. huhtikuuta 1940) on ranskalainen näyttelijä. Hän voitti Cannesin elokuvajuhlien parhaan naisnäyttelijän palkinnon roolistaan elokuvassa "Les violons du bal" (1974).


title: Marie-José Nat

text: Nat on kotoisin Korsikan saarelta.


title: The Simpsons Movie: The Music

text:
The Simpsons Movie: The Music on soundtrack vuoden 2007 elokuvalle "The Simpsons Movie". Se julkaistiin 24. heinäkuuta 2007 ja julkaisijana toimi Adrenaline Music. Erikoispainos levystä julkaistiin 31. heinäkuuta 2007. Levyn sävelsi Hans Zimmer, joka sävelsi samaan aikaan musiikin myös "" -elokuvaan. Hän kertoi "The Hollywood Reporterille" että hän halusi "käyttää kaiken luovuutensa kerralla".
Elokuvassa esiintymisen lisäksi Green Day levytti oman versionsa ""Simpsonit"-teemasta", ja julkaisi sen singlenä. Kuitenkaan tätä laulua ei julkaistu albumilla.


title: The Simpsons Movie: The Music

text: "Spider Pig" sijoittui sijalle 24 Britannian singlelistalla, nousemalla 83 sijaa. Irlannin singlelistalla laului nousi kolmanneltatoista sijalta kolmanneksi.


title: Geneven yliopisto

text: Geneven yliopisto ("Université de Genève") on yliopisto Genevessä, Sveitsissä. Sen perusti Jean Calvin vuonna 1559 teologisena seminaarina, jossa opetettiin myös oikeustiedettä. Yliopiston alkuperäinen nimi oli latinankielinen "Schola Genevensis". Opetuskielenä on ranska.


title: Geneven yliopisto

text: Geneven yliopisto on Sveitsin toiseksi suurin yliopisto, ja maantieteellisen sijaintinsa vuoksi se on johtavassa asemassa. Yliopistossa on paljon opiskelijoita monista eri maista. Vuonna 2015 yliopistossa oli yhteensä 16 908 opiskelijaa. Yliopistossa on myös paljon tutkijoita eri puolilta Eurooppaa. Yliopiston rehtorina toimii professori Yves Flückiger.


title: Geneven yliopisto

text: Vuonna 2006 yhdysvaltalainen aikakauslehti Newsweek arvioi Geneven yliopiston maailman 32. parhaaksi.


title: Juha Järvenpää (jääkiekkomaalivahti)

text: Juha Johannes Järvenpää (s. 11. toukokuuta 1989 Noormarkku) on suomalainen jääkiekkomaalivahti, joka pelaa SM-liigajoukkue KooKoossa.


title: Juha Järvenpää (jääkiekkomaalivahti)

text: Järvenpää on Porin Ässien kasvatti. Hän voitti B-nuorten SM-hopeaa vuonna 2006 ja A-nuorten SM-hopeaa vuonna 2008. Toukokuussa 2007 Järvenpää teki kolmivuotisen SM-liigasopimuksen Ässien kanssa. Hän puki kaudella 2007–2008 viiteen SM-liigaotteluun sekä alle 20-vuotiaiden maajoukkueen paidan yhteen Mestis-otteluun, mutta Järvenpää ei saanut kuitenkaan vielä peliaikaa miesten peleissä. Hän pelasi kautensa pääasiassa Ässien hopeaa voittaneissa A-nuorissa. Kaudella 2008–2009 Järvenpää puki kahteen SM-liigaotteluun ja pelasi alle 20-vuotiaiden maajoukkueessa yhden Mestis-ottelun. Kaudella 2009–2010 hänet valittiin A-nuorten SM-liigan ensimmäiseen tähdistökentälliseen. Järvenpää pelasi kauden aikana myös kaksi ottelua lainalla Mestis-joukkue KooKoossa tammikuussa 2010. Saman vuoden maaliskuussa hän teki kaksivuotisen jatkosopimuksen Ässien kanssa.


title: Juha Järvenpää (jääkiekkomaalivahti)

text: Kauteen 2010–2011 Järvenpää lähti Ässien SM-liigajoukkueen pääasiallisena kakkosmaalivahtina Eero Kilpeläiselle. Hän teki liigadebyyttinsä 2. lokakuuta 2010 vieraissa Helsingin IFK:ta vastaan, kun Järvenpää vaihdettiin joukkueen maalille Kilpeläisen tilalle ottelun toisen erän alussa. Hän pelasi ottelussa vain kaksi minuuttia torjuen kaksi laukausta ja päästäen kaksi maalia, kunnes Kilpeläinen vaihdettiin takaisin Ässien maalinsuulle. Ottelu päättyi lopulta joukkueen 11–3-murskatappioon. Ensimmäisen liigaottelunsa aloittavana maalivahtina Järvenpää pelasi 26. marraskuuta 2010 vieraissa Tapparaa vastaan. Hän torjui Ässille 3–4-voiton. Järvenpää pelasi kauden aikana kaikkiaan yhdeksän SM-liigaottelua. Hän pelasi kauden aikana myös kuusi ottelua lainalla Mestis-joukkue Kajaanin Hokissa lokakuussa 2010 paikattuaan Juha Toivosen loukkaantumisen ja Rasmus Rinteen varusmiespalveluksen jättämää aukkoa. Kaudella 2011–2012 Järvenpää toimi pääasiassa Antti Raannan kakkosmaalivahtina ja hän pelasi kauden aikana 24 runkosarja- ja yhden playoff-ottelun. Tammikuussa 2012 Järvenpää teki vuoden mittaisen jatkosopimuksen Ässien kanssa.


title: Juha Järvenpää (jääkiekkomaalivahti)

text: Kaudella 2012–2013 Järvenpää pelasi lähinnä Antti Raannan kakkosmiehenä 18 runkosarja- ja yhden playoff-ottelun. Hän voitti kauden päätteeksi Suomenmestaruuden. Kaudeksi 2013–2014 Järvenpää siirtyi kaksivuotisella sopimuksella Tampereen Ilvekseen. Hän kuitenkin kärsi läpi kauden loukkaantumisista ja pelasi Ilveksessä vain kymmenen ottelua sekä lainalla Mestis-joukkue Lempäälän Kisassa kolme ottelua. Joulukuussa 2013 Ilves vuokrasi Järvenpään polvivamman paikkaajaksi Joonas Korpisalon tammikuun 2014 loppuun asti ulottuneella sopimuksella. Korpisalo jatkoi kuitenkin joukkueessa kauden loppuun ja Järvenpää siirtyi kuntouduttuaan loppukaudeksi lainalle sarjatasoa alemmas KooKoohon helmikuussa. Hän kuitenkin loukkaantui uudestaan vain kahden ottelun jälkeen ja joutui sivuun seuraavalle syksylle asti.


title: Juha Järvenpää (jääkiekkomaalivahti)

text: Järvenpää jatkoi kaudella 2014–2015 Ilveksen pääasiallisena kakkosmaalivahtina Joonas Korpisalolle ja pelasi 26 ottelua. Häneltä jäi kuitenkin pitkään odotettu läpimurto edelleen tekemättä. Kaudeksi 2015–2016 Järvenpää palasi kaksivuotisella sopimuksella SM-liigaan nostettuun KooKoohon. Hän jakoi varsin tasaisesti joukkueen torjuntavastuun Frédéric Cloutierin kanssa ja pelasi 31 runkosarjaottelua torjuen kaksi nollapeliä.


title: Juha Järvenpää (jääkiekkomaalivahti)

text: Kauteen 2016–2017 KooKoo oli lähdössä maalivahtikaksikolla Juha Järvenpää-Samu Perhonen. Järvenpää kuitenkin loukkaantui harjoitusottelussa elokuussa 2016 ja hän oli jalkavamman vuoksi sivussa koko kauden ajan. Huhtikuussa 2017 Järvenpää teki KooKoon kanssa 1+1-vuotisen jatkosopimuksen. Helmikuussa 2018 seura käytti hänen sopimuksessaan olleen option ja teki Järvenpään kanssa vuoden mittaisen jatkosopimuksen.


title: Juha Järvenpää (jääkiekkomaalivahti)

text: Järvenpää on pelannut kaksi nuorten ja yhden poikien maaottelun.


title: Juha Järvenpää (jääkiekkomaalivahti)

text: Järvenpää tunnetaan myös kovana hevosmiehenä ja vielä Porissa pelatessaan hänet tapasi usein hevostalleilta. Järvenpään suunnitelmissa on hommata raviohjastajan pätevyys kun sopiva tilaisuus ilmaantuu. Järvenpää on myös neljän hevosen osaomistaja.


title: Mercury

text: Mercury voi viitata seuraaviin asioihin:


title: Jesse Jyrkkiö

text: Jesse Jyrkkiö (s. 29. kesäkuuta 1989 Hämeenlinna) on suomalainen jääkiekkoilija, joka on pelipaikaltaan puolustaja.


title: Jesse Jyrkkiö

text: Jyrkkiö on Ässien kasvatti. Hän on voittanut C-nuorten SM-kultaa kaudella 2004–2005. Kaudella 2005–2006 B-junioreissa pelanneelle Jyrkkiölle tuli tutuksi A-nuorten joukkue. Hän voitti kuitenkin SM-hopeaa B-nuorissa. Vielä joitakin otteluja 2006–2007 B-juniorien SM-sarjassa pelannut Jyrkkiö siirtyi pysyvästi Porin Ässien A-nuoriin tuolla kaudella. Keväällä 2007 hän pelasi alle 18-vuotiaiden MM-kilpailuissa.


title: Jesse Jyrkkiö

text: Kaudella 2007–2008 hän pääsi pelaamaan Ässien edustusjoukkueessa ja otti 16 ottelussa kaksi syöttöpistettä ja 16 jäähyminuuttia. Keväällä 2008 hän voitti A-nuorten SM-hopeaa. Kaudella 2008–2009 Jyrkkiö pelasi 20 SM-liigaottelua ja esiintyi myös alle 20-vuotiaiden MM-kilpailuissa 2009. Jyrkkiö murtautui Ässien kokoonpanoon ja teki läpimurron kaudella 2009–2010. Hän teki 49 ottelussa tehot 5+19=24. Jyrkkiö pelasi Ässissä vielä seuraavat kaksi kautta. Kaudella 2011–2012 hän tippui useasti Ässien kokoonpanon ulkopuolelle ja pelasi kauden aikana vain 14 ottelua Ässissä. Seuraavaksi kaudeksi hän siirtyi kolmivuotisella sopimuksella Tapparaan.


title: Jesse Jyrkkiö

text: Jesse Jyrkkiön isä on liigassa Ässien, HPK:n ja Jokerien paidassa pelannut Juha Jyrkkiö, joka on myös valmentanut poikansa joukkueita. Jesse Jyrkkiö on syntynyt Hämeenlinnassa, jossa Juha pelasi HPK:ssa vuonna 1989.


title: Vegas Pro

text: Vegas Pro on videonmuokkausohjelma, joka on saatavilla Windows-käyttöjärjestelmille. Uusin versio ohjelmasta on Vegas Pro 16.


title: Vegas Pro

text: Ohjelmasta on tarjolla kaksi tuotesarjaa, ammattilaisille tarkoitettu Vegas Pro ja kotikäyttöön tarkoitettu Vegas Movie Studio.


title: Vegas Pro

text: Ohjelma on julkaistu myös Steam-palvelussa.


title: Vegas Pro

text: 20. toukokuuta 2016 Sony ilmoitti myyneensä suuren osan ohjelmistoistaan mukaan lukien Vegas-ohjelman saksalaiselle MAGIX-yhtiölle.


title: Vegas Pro

text: Ohjelman alkuperäinen kehittäjä oli Sonic Foundry, jonka tuotteet Sony osti vuonna 2003.


title: Absolute Garbage

text: Absolute Garbage on yhdysvaltalaisen rockyhtye Garbagen kokoelma-albumi, joka julkaistiin heinäkuussa 2007. Kokoelmalla on kronologisessa järjestyksessä 14 yhtyeen singleä, aiemmin albumilla julkaisemattomat kappaleet "#1 Crush" ja "The World Is Not Enough", yksi uusi kappale sekä yksi remix. Kaikki kappaleet on digitaalisesti remasteroitu. Albumista julkaistiin myös kahden CD:n erikoispainos, jossa jälkimmäisellä albumilla on lisää kappaleista tehtyjä uudelleenmiksauksia. Lisäksi julkaistiin myös DVD, jolla on 16 yhtyeen musiikkivideota ja tunnin pituinen dokumentti.


title: Absolute Garbage

text: Kokoelmalle tehty uusi kappale "Tell Me Where It Hurts" julkaistiin myös singlenä Isossa-Britanniassa. Lisäksi toinen uusi kappale "All the Good in This Life" julkaistiin eksklusiivisesti iTunesissa.


title: Paulina Sigg

text: Paulina Irmeli Sigg (s. 31. elokuuta 1981 Närpiö) on entinen suomalainen seiväshyppääjä. Hän edusti IF Kraft Närpiö -seuraa.


title: Paulina Sigg

text: Sigg edusti Suomea Münchenin EM-kilpailuissa 2002, jossa hän jäi karsintaan oltuaan 21:s tuloksella 415. Hän jäi niin ikään karsintaan 22-vuotiaiden EM-kilpailuissa 2003 hypättyään 380.


title: Paulina Sigg

text: SM-tasolta Sigg on voittanut pronssia hallista vuodelta 2000 ja ulkoradoilta vuonna 2002. Maaotteluissa hän on edustanut Suomea neljä kertaa, joista kolme nuorten maaottelussa: 1997, 1998, 1999 ja 2002. Hänen ennätyksensä on 415, jonka hän hyppäsi Münchenin EM-kilpailuissa 2002. Tulos oli tuolloin Suomen ennätys.


title: Paulina Sigg

text: Sigg lopetti uransa vuonna 2003 polvivamman vuoksi. Sigg on 169 cm pitkä ja painaa 61 kg.


title: Irina Lazareanu

text: Irina Lazareanu (s. 8. kesäkuuta 1982, Romania) on kanadalainen huippumalli.


title: Irina Lazareanu

text: Lazareanu aloitti mallin työt vuonna 1999 saatuaan sopimuksen Giovanni-mallitoimiston kanssa. Ihmisten tietoisuuteen hän ponnahti kuitenkin ystävystyttään huippumalli Kate Mossin kanssa. Lazareanu on työskennellyt muun muassa Chanelille, Balenciagalle, Alexander McQueenille, Anna Suille, Lanvinille, Versacelle, Mulberrylle ja Dolce & Gabbanalle. Vuonna 2007 hän esiintyi yhteensä 76 muotinäytöksessä yhden kauden aikana ja rikkoi näin ennätyksen.


title: Irina Lazareanu

text: Lazareanu syntyi Romaniassa, mutta muutti 5-vuotiaana vanhempiensa kanssa Québeciin, Kanadaan. 13-vuotiaana hänet lähetettiin Lontooseen balettikouluun.


title: Irina Lazareanu

text: Lazareanu on ollut kahdesti kihloissa muusikko Pete Dohertyn kanssa. Lazareanu on seurustellut myös John Lennonin pojan Seanin kanssa.


title: Irina Lazareanu

text: Lazareanun ystäviä ovat muun muassa mallit Kate Moss, Agyness Deyn, Lily Donaldson ja Freja Beha Erichsen.


title: Irina Lazareanu

text: Lazareanu on myös muusikko ja aktivisti.


title: Irina Lazareanu

text: Lazareanun tuntomerkki on hänen otsatukkansa. Sekä hänen silmänsä, että hiuksensa ovat ruskeat. Lazareanu on 177 senttimetriä pitkä. Hänet tunnetaan myös tyylistään, joka on saanut vaikutteita 60- ja 70-luvuilta ja miesten pukeutumisesta.


title: Héctor Costa

text: Héctor José Costa Massironi (30. kesäkuuta 1929 Montevideo – 23. toukokuuta 2010) oli uruguaylainen koripalloilija ja olympiamitalisti. Costa kuului Uruguayn maajoukkueeseen sen voittaessa olympiapronssia Helsingissä 1952 ja Melbournessa 1956. Hän oli mukana myös Rooman kesäolympialaisissa 1960, missä Uruguayn joukkue sijoittui kahdeksanneksi.


title: Héctor Costa

text: Helsingin kesäolympialaisissa Costa pelasi kuudessa ottelussa tehden yhteensä 33 pistettä. Melbournessa hän teki yhteensä 84 pistettä kahdeksassa ottelussa, Chileä vastaan hän heitti 26 pistettä. Roomassa Costan onnistui tehdä kahdeksassa ottelussa yhteensä 55 pistettä.


title: Marcelo Balboa

text: Marcelo Balboa (s. 8. elokuuta 1967 Chicago, Illinois) on entinen yhdysvaltalainen jalkapalloilija, joka oli pelipaikaltaan puolustaja. Argentiinalaiset sukujuuret omaava Balboa edusti Yhdysvaltoja kolmissa MM-kisoissa (1990, 1994 ja 1998). Vuonna 1995 hänestä tuli ensimmäinen yhdysvaltalainen jalkapalloilija, joka ylittää 100 maaottelun rajan. Kaiken kaikkiaan Balboa pelasi urallaan Yhdysvaltain maajoukkueessa 127 maaottelua, joissa hän teki yhteensä 13 maalia.


title: Marcelo Balboa

text: Uransa jälkeen Balboa on toiminut jalkapallokommentaattorina ABC- ja ESPN-kanavilla.


title: Philip Reeve

text: Philip Reeve (s. 1966 Brighton) on englantilainen kirjailija. Hän työskenteli brightonilaisessa kirjakaupassa usean vuoden ajan. Samalla hän kirjoitti, tuotti ja ohjasi näytelmiä harrastajateattereissa. Myöhemmin hän alkoi tehdä kuvitustöitä ja sarjakuvia. Reeven ensimmäinen romaani "Kävelevät koneet" ilmestyi 2001. Neliosainen Buster Bayliss -sarja (2002–2003) on suunnattu nuoremmille lukijoille.


title: Kaksi tyhmää koiraa

text: Kaksi tyhmää koiraa () on Donovan Cookin luoma ja Hanna-Barberan tuottama yhdysvaltalainen piirrossarja, josta tuotettiin yhteensä 36 jaksoa. Ne esitettiin ensi kerran Yhdysvalloissa vuosien 1993–1995 aikana. Pääosassa ääninäyttelivät Brad Garrett ja Mark Schiff. Lisäksi jokaisen jakson aikana esitettiin kahden kymmenen minuutin kestoisen tarinan lisäksi lyhyt jakso "Super Secret Secret Squirrel" -ohjelmasta, jossa pääosassa ääninäyttelivät Jess Harnell (Secret Squirrel) ja Jim Cummings (Morocco Mole).


title: Kaksi tyhmää koiraa

text: Sarja seuraa kahden koiran seikkailuja, jotka eivät tiedä asioista yhtään mitään. Tämän seurauksena kaksikko löytää itsensä kiperistä tilanteista, joista he yleensä selviävät tyhmyytensä ansiosta. Sarjassa vieraili myös useita sivuhahmoja, joista eniten esiintymisiä tekivät Hollywood; isokokoinen mies, joka usein hoki koira kaksikolle "Well isn't that cute, but it's wrong!". Red; pieni tyttö punahilkan tarinasta, Cubby on nörtti poika, joka erittäin intohimoinen työtään kohtaan olipa se mikä tahansa, sekä neuroottinen Kenny, joka pelkää kaikkea ja on jatkuvasti hermostunut.


title: Chris Riddell

text: Chris Riddell on brittiläinen lasten- ja nuortenkirjallisuuden kuvittaja. Hän on myös kirjoittanut nuortenkirjallisuutta ja tehnyt poliittisia pilapiirroksia "The Observer" -lehteen. Chris Riddell on kuvittanut muun muassa "Tarinoita Maan reunalta" -sarjan.


title: Kuvittaja

text: Kuvittaja on erikoistunut havainnollistamaan kirjoitettua tekstiä kuvien avulla. Useimmat kuvittajat hankkivat elantonsa tekemällä kuvituksia lastenkirjoihin, mainoksiin ja lehtiin.


title: Kuvittaja

text: Kuvittajan ammattiin ei ole muodollisia pätevyysvaatimuksia, mutta nykyisin suurin osa ammattimaisista kuvittajista on hankkinut graafisen suunnittelijan koulutuksen joko ammattikorkeakoulussa tai yliopistossa. Useat kuvittajat työskentelevät freelancereina tai itsenäisinä yrittäjinä. Suomessa kuvittajien alan ammatillinen yhdistys on Kuvittajat ry, joka myöntää apurahoja ja palkintoja kuvittajille sekä organisoi kuvittajille tapahtumia sekä tiedotusta ja julkaisee Kuvittaja-lehteä.


title: Paul Stewart (kirjailija)

text: Paul Stewart (s. 1955 Lontoo) on brittiläinen lasten- ja nuortenkirjailija. Hänen tunnetuimpia teoksiaan on "Tarinoita Maan reunalta" -sarja. Monet Stewartin kirjat on kuvittanut Chris Riddell. Paul Stewart asuu Brightonissa vaimonsa ja lastensa kanssa.


title: Marianna Rumjantseva

text: Marianna Alisa Rumjantseva (s. 15. kesäkuuta 1940) on suomalainen balettitanssija ja balettipedagogi. Hän on ollut kiinnitettynä Suomen Kansallisoopperan balettiin 1956–1978, solistina vuodesta 1968, ensitanssijattarena 1969–1978. Hän on opettanut Kansallisoopperan balettikoulussa.